
NADVOŽNJAK U DRŽIĆEVOJ ULICI U ZAGREBU 

Kruno Tonković, profesor univerziteta, Zagreb 


Na mjestu gdje ,se, po općem planu ulica, trebao 
nalaziti — u Diržićevoj ulici — novi nadvožnjak, 
željeznička pruga leži suviše inisko, da bi se bez 
većeg ukapanja u teren ozdo mogla provesti ce¬ 
sta sa slobodnom visinom od 4,5 m. Međutim, od 
većih postojećih nadvožnjaka u Zagrebu samo onaj, 
pred nekoliko godina izgrađeni, na »Autoputu« kod 
Savske ceste ima toliku slobodnu visinu. Ispod osta¬ 
lih je za prolaz slobodna visina 3,5 do 3,8 metara. 

Zato je u Držićevoj uliici za sada cesta spuštena 
u teren samo toliko, da je dobivena slobodna visina 
od 4,0 m. Ta će visina biti dovoljna za dulji niž 
godina, jer sva viša vozila mogu proći okolnim pu¬ 
tem, drugim ulicama. Kasnije je predviđeno, da će 
se željeznička pruga dizati, pa će se tada, kod pre¬ 
građuje željezničkog čvora, podići i nadvožnjak te 
će ozdo ostati dovoljna visina i preko 4,5 m. Da bi 
se to moglo urediti, bilo je potrebno projektirati 
takav objekt kojemu se lako može konstrukcija na¬ 
knadno dići, pa i tlocrtno premjestiti. Po regulator- 
noj osnovi predviđeno je naime, da će željeznička 
pruga na tome mjestu biti korigirana, pa će budući 
kolosijeci prolaziti negdje južnije od sadanjih. 

Zbog oskudice u visini, za prolaz ceste ispod mo¬ 
sta, nastojali smo izvesti konstrukciju što je mo¬ 
guće manje konstruktivne visine. Kod takvog rje¬ 
šenja dobili smo povoljnu niveletu ceste, koja se 
mogla, sa padovima od 1,7% i 1,3% te vertikalnim 
zaobljenjem od R = 8000 m konveksno iR = 3600 
m konkavno, spustiti pod nadvožnjak. Današnja 
niveleta pruge ostala je praktički bez promjene. 
Uvidom na terenu ustanovili smo, da sada postoji: 
glavni prolazni kolosijek i dva kolosijeka koja slu¬ 
že za vezu s industrijama na sjeveru i jugu prola¬ 
zne pruge. 

Međutim, svi korisnici imaju vezu i s istoka, pa 
veza kod nadvožnjaka nije prijeko potrebna. Pre¬ 
ma prikupljenim podacima, dakle, na nadvožnjaku 


u Držićevoj ulici bilo je dovoljno predvidjeti tri 
kolosijeka. 

Projekt je mosta tako podešen, da se može bez 
daljnjeg primijeniti i za četiri i više kolosijeka, 
samo umjesto tri paralelne konstrukcije treba iz¬ 
raditi četiri ili više, jer su konstrukcije za svaki 
kolosijek samostalne. Uz to, ako to odgovara, može 
se razmake između kolosijeka izvesti i različite. 

Kod promatranja potrebne uzdužne dispozicije 
nadvožnjaka pretpostavili smo, da će tramvaj pro¬ 
laziti ispod nadvožnjaka sredinom ceste. Nadalje 
smo, u vezi s projektiranjem nadvožnjaka, promo¬ 
trili mogućnosti budućeg profila ulica i cesta na je¬ 
dnoj i drugoj strani toga objekta. Budući da se radi 
o novoj ulici i novoj tramvajskoj pruzi, to smo 
predvidjeli da će tramvaj imati svoj zasebni trak 
širok 9,0 m. Za cestovni promet predviđen je sa 
svake strane tramvaja kolnik širok 9,0 m. Uz njih 
dolaze hodnici široki po 5,5 m. Ukupni otvor ispod 
mosta bio bi 60 m širine. Kod toga most (ima četiri 
otvora po 15 m. 

Isprva smo promatrali varijantu, da se srednji 
otvori izvedu 15 m, koliko odgovara profilu ceste, 
a da se krajnji otvori izrade manji; kojih 10 do 12 
m. Međutim, ako uzmemo u obzir, da danas-sutra 
može taj objekt postati sastavni dio dugog željez¬ 
ničkog vijadukta, koji će nositi sve prolazne kolo¬ 
sijeke, a koji će se nastaviti s jedne 1 druge strane 
ovog objekta, bilo je ispravni je izraditi sve otvore 
jednako velike, tako da se ovi otvori mogu ponav¬ 
ljati na bilo kojoj duljini budućeg objekta. 

Za rasponsiku konstrukciju nadvožnjaka dola¬ 
zila je u obzir, kod okolnosti da se u doglednoj 
budućnosti predviđa ovaj objekt premještati, kao 
najpodesinija konstrukcija od čelika. Zato nismo niti 
razmatrali mogućnosti njene izvedbe od betona. 

Ograničena raspoloživa visina uvjetovala je, da 
se projektira most s upuštanim kolnikom, koji 



SI. 1: Pogled na most 

može imati najmanju visinu. U tom pogledu most 
je jednak, pred nekoliko godina izgrađenom, nad¬ 
vožnjaku na »Autoputu« u Zagrebu. Tada smo iz¬ 
radili nekoliko raznih vairijantnih rješenja u betonu 
i čeliku, s raznim rasponima. Ovdje smo se poslu¬ 
žili s tim podacima i odmah odabrali ono što je 
svojedobno konstatirano kao optimalno. 

i • i 



SI. 2: Poprečni presjek mosta 


Gornji ustroj željezničke pruge predviđen je za¬ 
tvorenoga tipa, radi donjeg prometa, ali u tri alter¬ 
native. Razlika između tih rješenja leži u potrebnoj 
visini slojeva kolnika. Na ravni lim možemo nepo¬ 
sredno nad podužnim nosačima postaviti uzdužne 
drvene pragove, koji će se pomoću ugaonika i vi¬ 
jaka pričvrstiti o čeličnu konstrukciju; u svemu na 
način kao da se radi o otvorenom kolosijeku na 
čeličnim konstrukcijama. Na uzdužne pragove mo¬ 
žemo pričvrstiti, kao kod drvenih mostova, popre¬ 
čne pragove normalnih dimenzija, na te pragove 
dolazi dalje normalni kolosijek. U stvari kolosijek 
je tada riješen kao da je otvoreni, a ravni lim služi 
za čuvanje prolaznika od nečistoće te kao vjetrovni 
i bočni spreg. Takva konstrukcija ne nosi u sebi 
stoga nikakovih novosti. 

Međutim, moglo se umjesto toga izraditi kolo¬ 
sijek bez podužnih pragova, da se poprečni pra¬ 
govi polože neposredno na l'im, s time da se ispod 
svakog praga postave, kao elastični uložak, pod¬ 
ložne pločice od plastične mase. Treća je varijanta 
klasično provedena posteljica i na tu se je vari¬ 
jantu odlučila Željeznička uprava. 


Na jugu se na nadvožnjak nastavljaju dvije uli¬ 
ce: Držićeva i Radnička. Kod smještanja objekta 
bilo je nezgodno, da Radnička cesta dolazi koso na 
objekt i da udara izravno na njega. Za studije u 
pogledu urbanističkih pitanja i rješenja prometa 
za objekt postoji dovoljno podataka. 

Glavni nosači raspomske konstrukcije su para¬ 
lelni punostijenli nosači raspona 15 + 15 + 15 + 15 
u čisto kontinuiranoj izvedbi, izvedeni na klasični 
način. Kod toga je osnovni profil nosača, a to je 
hrbat s dva pojasa, izveden zavaren, a po potrebi 
su dodane lamele vezane na osnovni profil zakiva- 
njem. Čitava konstrukcija glavnih nosača projek¬ 
tirana je od čelika kvalitete St-37, umirenog i za- 
varljiivog. 

Visina hrpta nosača iznosi 1100. Hrbat je debeo: 
u poljima 12 mm, a na području unutarnjih ležaja 
15 mm. Osnovni je pojas glavnog nosača širok 
280 mm. 

Rađionički sastavci glavnog nosača su zavareni, 
a montažni su nastavci zakovani. Glavni nosači na¬ 
laze se na razmaku od 3480 mm i spojeni su po¬ 
prečnim nosačima. Tako je za svaki kolosijek pred¬ 
viđena konstrukcija s dva glavna nosača, kod ko¬ 
jih je kolnik upušten između njih. Između susjed¬ 
nih glavnih nosača kolosijeka ostao je razmak od 
990 mm, koji nije prekriven, no na gornjoj je strani 
između pojasa predviđena žičana mreža od žice pro¬ 
fila 4 mm, s oknima 50 X 50 mm. 

Poprečni nosači imaju u sredini svojeg raspona 
visinu hrpta od 350 mm. Ta se visina povećava pre¬ 
ma krajevima te nosač završava pojačanjima, koja 
su ujedno i nosioci lima kolnika i pojačanja glav¬ 
nog nosača. Time se dobiva i poprečni kruti okvir, 
koji tvore glavni nosači i poprečni nosač, podoban 
za preuzimanje horizontalnih sila i za povezivanje 
u konstrukciju otpornu protiv torzije. 

Poprečni su nosači zavareni, ali su zakovani o 
glavne nosače. Hrbat tih nosača pri sredini je pro- 
bušen, a kroz rupe prolazi žlijeb za odvodnju. U 
svakom polju poprečnih nosača predviđen je sli¬ 
vnik. 

Nad stupovima (gdje glavni nosači leže na po¬ 
prečnim, a ovi na stupovima) bilo je potrebno iz¬ 
vesti znatno jači poprečni nosač, pa je taj predvi¬ 
đen od čelika St-52, i sandučastog je profila. Takav 
profil konstruktivno dobro odgovara profilu stu¬ 
pova i u oblikovnom je pogledu usklađen s osta¬ 
lom konstrukcijom. 

Na vanjskim nosačima predviđene su konzole za 
hodnike, koji će služiti za prolaz čuvara pruge. Ra¬ 
vni lim hodnika je perforiran zbog lakše odvodnje, 
a rupe proizvode na mosaiou stanovite oblikovne 
efekte. 

Bodužni nosači su predviđeni na razmaku od 900 
mm, a izrađeni su od valjanih I NP-26. Tii su no¬ 
sači zakovani na poprečne nosače na montažnim 
sastavcima; na ostalim su sastavcima zavareni. 

Ravni lim fkorita je na rubovima zakovan, tako 
da tvori korito za zastor kolosijeka. Lim je zava¬ 
ren za poprečne i podužne nosače na svim radio- 
ničkim sastavcima, a na motažnim je zakovan. Ra¬ 
vni lim,ovi imaju pad prema sredini kolosijeka, što 
omogućava predviđanje samo jednog žlijeba za od¬ 
vodnju mosta. 

Montiran je glavnih nosača izvedeno je s četiri 
montažna nastavka. Najduži montažni komad imao 
je dužinu 15 m. Poprečni i podužni nosači zajedno 
s ravnim limom korita, povezani su u motažnu cje¬ 
linu. 

Za zaštitu su čelične konstrukcije oličene s dva 
premaza minijem te dva premaza uljenom bojom. 
Konstrukcija je obojena u tri boje. Da bi se unijelo 
više sklada u izgled stupova, to su stupovi kraj¬ 
njih konstrukcija obojeni u aluminijskoj boji, a stu¬ 
povi srednje konstrukcije u tamno sivoj boji. Do¬ 
nji dio vanjskih glavnih nosača obojen je tamno 
sivo, a isto tako i konzole hodnika, dok je ostala 
konstrukcija obojena aluminijskom bojom. Da bi 
se istakle konzole hodnika, vijenac je obojen žu¬ 
tom bojom. 

Kod izbora podesnog oblika stupova promatrane 
su bile različite mogućnosti. Budući da se most u 
stvari sastoji od tri paralelne konstrukcije, svaka 
s dva glavna nosača, to bi bilo primarno potrebno 
predvidjeti po šest stupaca na mjestu svakog oslon¬ 
ca. No otvori su nadvožnjaka relativno maleni, pa 
bi kod pogleda iskosa u izgledu dobili mnoštvo stu¬ 
paca, koji bi zatvarali vidik kroz ionako male 
otvore. Uz to treba računati, da će se konstrukcija 
u budućnosti proširiti ii za više kolosijeka, koji će 
se izgraditi pokraj sada predviđenih, tako da će se 
broj stupova još povećati. 


Da bi, u tome pogledu, dobili povoljnije rješenje 
predviđeno je, da svaka konstrukcija :imade na 
osloncu samo po jedan stupac, pa za tri kolosijeka 
postoje na jednom osloncu samo tri stupca. Da bi 
dimenzije stupaca bile što manje, unutrašnjost (»ina¬ 
če šupljih) stupova ispunjena je betonom, time je 
ujedno bolje zaštićen čelik od propadanja. 

Stupci imaju u svojem poprečnom presjelku ne¬ 
što osebujan oblik, oni su u sredini presjeka tanji 
nego na rubovima. Bridovi su stupova oštri, a pred¬ 
nja ploha stupova je lomljena, da bi dimenzije stu¬ 
pova izgledale manje. 

Zanimljivo je spomenuti da su oba lima dužih 
strana stupova međusobno spojena pomoću krat¬ 
kih cijevi 0 70, s time da komadi vire nešto izvan 
prednje plohe lima, pa su cijevi s limom zavarene s 
vanjske strane. Time je olakšana izrada stupova i 
spajanje susjednih limova, koji se nalaze na raz¬ 
maku od 80 do 300 mm. Spajanje s unutarnjim 
sponama od plosnog gvožđa, koje je inače uobiča¬ 
jeno, tegobno je, a uz to ostavlja na licu tragove 
mjesta gdje su spone privarene. Ovako smo dobili 
u izgledu stupove s izražajnim detaljima: pojedi¬ 
načnim otvorima, koji djeluju prilično dekorativno; 
ipak to je rezultat težnje da se radovi pojednostav¬ 
ne a ne da se postignu samo oblikovani efekti. 

U pogledu stupova to je jedan od mostova »na 
jednoj nozi« kakve smo mi već pred dvadesetak 
godina počeli primjenjivati u našim modernim mo¬ 
stovima. Na njima su stupovi znatno uži od širine 
mosta, pa time ostavljaju otvor mosta maksimalno 
slobodan. U novije vrijeme na takva se rješenja 
može naići i u mostovima drugih autora i zemalja. 

Na gornjoj i donjoj strani stupovi završavaju 
čeličnim pločama, koje ga s jedne strane povezuju 
s temeljem, a s druge s poprečnim nosačem nad 
stupom. 

Predviđanjem takvih stupova dobili smo done¬ 
kle elastične oslonce glavnih nosača. Ta je pojava 
ispitana u proračunu i pod probnim opterećenjem; 
utjecaj nije značajan. 

Na donjem kraju stupovi leže na armiranim be¬ 
tonskim temeljima, koji su proračunati kao grede 
opterećene na savijanje, a u odgovarajućim dije¬ 
lovima kao kvadeni. 

Inače su: stupovi, poprečni nosači, glavni no¬ 
sači i njihovi spojevi ispitani na sva opterećenja 
koja se po propisima mogu pojaviti u eksploataciji, 
a veličine ekstremnih napona niti u jednom pre¬ 
sjeku nisu dosegle dopuštene veličine. 

Predviđeno je, da će u budućnosti doći do pre¬ 
mještanja mosta na drugo mjesto i da će se tom 




SI. 4: Upom jaci 

Tonković: Nadvožnjak 


GRAĐEVINAR 


prilikom niveleta nove pruge podići više nego je 
sada, tada će postojati potreba za višim stupovima 
od današnjih. Osim toga moglo bi se dogoditi, da se 
i prije toga niveleta donje ceste spusti više, nego je 
to za sada izvedeno. Zato smo odmah predvidjeli 
stupove dovoljno Visoke za novo mjesto, odnosno za 
naknadno spuštanje ceste, pa se sada donji dio če¬ 
ličnih .stupova nalazi u tlu. 

Prvotno je bilo predviđeno da će upornjaci nad¬ 
vožnjaka biti zatrpani nasipom, međutim dogodilo 
se je, da je već prilikom izgradnje mosta prihva¬ 
ćeno otvaranje čitavog raspoloživog otvora, jer se 
je u međuvremenu formirala i ulica u kojoj se 
objekt nalazi, a u neposrednoj je blizini objekta 
počela izgradnja autobusnog kolodvora. Nažalost, 



SI. 5: Presjek konstrukcije nad stupovima 


I MO \ 

r 1 



upornjaci mosta nisu još niti danas završeni, pa 
se sada na tim dijelovima vidi samo armiranobe- 
tonski kostur. U definitivnom stanju upornjaci će 
biti masivni, obloženi s kamenom. Na unutarnjoj 
strani, u istupu up crnjaka ostavljene su udubine u 
koje će se umetnuti izlozi s rasvjetom, a u njima: 
ploče s kartom grada Zagreba, ažurni oglasi kaza¬ 
lišnih, kino i drugih priredbi, te tome slično. Time 
će se za prolaznike oživjeti prostor ispod mosta. 
Vjerojatno će se jednom ipak pristupiti tome ure¬ 
đenju pa će se okolina mosta time znatno pobolj¬ 
šati. 

Za izgradnju objekta bile su potrebne dosta za¬ 
mašne zemljoradnje, jer su nasipi na tome mjestu 
bili široki. Najprije je u širokom otkopu odstranjen 
nasip, toliko da ostane samo ono što će biti defi¬ 
nitivno potrebno, odnosno ono što je kao provizorij 
služilo za vrijeme izgradnje. Nakon toga su probi¬ 
jeni prokopi na mjestima novih stupova, u širini 
koja je minimalno potrebna za dotični stup. Pro¬ 
kopi su sizali do vrha nasipa pa su provizorno pre- 
mošteni s traverzama. Tako je prokop izveden do 
visine okolnog terena. Višak iskopa, do dna teme¬ 
lja, nastavljen je uz potkapanje zabijenom oplatom. 
Nakon dovršenog donjeg d gornjeg stroja odstra¬ 
njen je ostali dio nasipa, radom u širokom otkopu. 

Za izgradnju su utrošene ove količine glavnih 
materijala: 


iskopi za temelje 

cbm 

1400 

beton M-70 do M-450 

cbm 

790 

armatura betona 

kg 

10300 

čelična konstruk. St-37 

kg 313000 

čelična konstruk. St-52 

kg 

15000 

ležaj i 

teg 

2700 

ograde 

kg 

3500 

odvodnja 

teg 

1300 


(Oznaka cbm = m 3 ). 

Idejni projekt i stanovite dijelove glavnog pro¬ 
jekta izradio je Prof. ing. Kruno Tonković, a osta¬ 
le dijelove glavnog projekta, osim stupove i upor¬ 
njaka, u svemu prema projektu nadvožnjaka na 
»Autoputu« izradili su članovi Inženjerskog pro¬ 
jektnog zavoda: Ing. Ksenija Popović, Ing. Drago 
Horvatić, te tehn. Alfred Ljevačić i Mihajlo Mazur. 

Sve čelične dijelove izradila je i montirala tvor¬ 
nica »Đuro Đaković« iz Slavonskog Broda, a ostale 
radove Željezničko transportno poduzeće — Sek¬ 
cija za održavanje pruge — Zagreb (Ing. Nikola 
Lapaine). Investitor objekta bio je: Narodni odbor 
grada Zagreba. 

Projekt je izrađen 1958, a glavni 1959. godine. 
Most je pušten u promet u novembru 1961. godine, 
a dovršen potpuno nije niti do danas, štavtiše Že¬ 
ljeznička je uprava prodala stanovitim poduzećima 
pravo, da na najvidljivijem dijelu mosta objese 
bijedne neke reklamne ploče, koje niti po svojem 
značenju niti po izgledu tamo ne spadaju. 

MALE ŽIČARE 

Dr Ing. Josip Božičević, Zagreb 


Prometnim sredstvom koje se je od početka 
ovog stoljeća do danas razvilo do zamjerne tehničke 
visine možemo smaitrati viseće žične željeznice, ili 
ukratko žičare. Njihov razvitak pokazuje u toku 
tog vremena također njihovu diferencijaciju s obzi¬ 
rom na stanovite kriterije, odnosno na broj upo¬ 
trebi javanih užeta: sa 2 ili sa jednim užetom, na 
vrst pogona: izmjenični ili usmjereni, s obzirom na 
prijevoz: teretne i putničke i, konačno, vrlo važan 
kriterij njihove podjele na velike i male žičare. 
Osnov za takvu njihovu podjelu tvori njihov kapa¬ 
citet ili prijevozna sposobnost na sat. Velikim teret¬ 
nim žičarama smatramo one s kapacitetom do 250 
t/sat, a velikim putničkim žičarama takve s prije¬ 
voznom sposobnošću 250 do 300 osoba na sat. Nasu¬ 
prot velikim žičarama postoje i takozvane »male« 
žičare. Pod tim nazivom podrazumijevamo žičare 
kod kojih je konstrukcija mnogo jednostavnija od 
konstrukcije velikih žičara. One imaju i srazmjerno 
mali kapacitet, normalno do 5 tona, iznimno i do 
10 tona/sat. S obzirom na konfiguraciju terena i 
s obzirom na druge okolnosti mogu te žičare biti, 
u određenim prilikama, najpovoljnije prijevozno 
sredstvo. O tim žičarama bit će riječ u ovome 
članku. 

Uređaji malih žičara mogu biti stalni, a mogu 
biti i mobilni, te se mogu upotrebljavati u najrazli¬ 
čiti je svrhe i na raznim radnim mjestima, već pre¬ 
ma ukazanoj potrebi. Ovamo možemo ubrojiti ži¬ 
čare za potrebe u eksploataciji šuma, za poljopri¬ 
vredne radove, za transportne potrebe na raznim 
gradilištima i si. Sve te žičare možemo smatrati mo¬ 
bilnim malim žičarama, dok stalnim žičarama sma¬ 
tramo one, koje služe stalnom prometu između po¬ 
jedinih naselja u brdima i cestom u dolini. 

U konstruktivnom pogledu možemo male žičare 
dijeliti na slijedeće osnovne (tipove: 

— na žičare s dva užeta (s nosećim i vučnim 
užetom), 

— na žičare s jednim užetom (s pogonskim uže¬ 
tom) i 

— na žičare sa samo nosećim užetom (tj. kliza- 
lice). 

Pruge s dva užeta ili sistem s nosećim i 
vučnim užetom može imati općenito usmjereni ili 
izmjenični pogon kao i velike žičare, ali kao male 
žičare ističu se skoro bez iznimke s izmjeničnim po¬ 
gonom i to bilo u jednokolosječnom bilo u dvokolo- 
sječnom sistemu žičara. Njihova izrada prilagođena 
je u prvom redu zahtjevima ekonomičnosti, koja se 
najviše traži od malih žičara. Kdd toga se polaže 
važnost na jednostavnost kod same njihove izgrad¬ 
nje kao i kasnije u pogonu, mogućnost uporabe gra¬ 
đevnog materijala iz mjesnih zaliha na gradilištima, 
manji kapacitet, a po mogućnosti automatski pogon 
te sigurno- i pouzdano djelovanje kod raznih pri¬ 
lika. 


Na si. 1 predočena je shema male žičare s dva 
užeta, koja radi s izmjeničnim pogonom na dvoko- 
losječnoj pruzi. Kako se razabire iz slike noseća 
užeta su na jednom svom kraju (gore) zasidrana, 
dok su na drugom kraju (dolje) napinjana napon¬ 
skim utezima. Prema potrebi može se upotreblja¬ 
vati umjesto naponskog utega i vitao ili naponski 
uređaj pomoću vijaka. Katkada će biti noseće uže, 
naročito kod jednokolosječnih pruga radi pojedno¬ 
stavljenja konstrukcije, zasidreno na oba svoja kra¬ 
ja, premda taj način montiran ja nosećeg užeta znat¬ 
no smanjuje njegovu dobu trajanja. Zasidrenje no¬ 
sećeg užeta može se provesti na vrlo jednostavan 
način, kako je to predočeno na si. 5. 



SI. 1: Shema male žičare s dva užeta, dvokolosječna, 
s izmjeničnim pogonom i zatvorenim vučnim 
užetom, pogon u gornjoj stanici 



SI. 2: Shema male žičare s dva užeta, jednokolo - 
sječna s izmjeničnim pogonom i zatvorenim vučnim 
užetom, pogon u gornjoj stanici 

Božičević: Male žičare 


GRAĐEVINAR 


U konstruktivnom pogledu ova su užeta jednaka 
onima kod velikih žičara s usmjerenim ili izmjenič¬ 
nim pogonom. S obzirom na mali kapacitet i ne¬ 
potpuno vremensko iskorišćenje tih žičara, možemo 



SI. 3: Shema male žičare s dva užeta, jednokolo- 
sječna s izmjeničnim pogonom, vučno uže otvoreno, 
pogon u gornjoj stanici 



SI. 4: Shema male žičare s dva užeta, jednokolo- 
sječna s izmjeničnim pogoriom, vučno uže otvoreno, 
pogon u donjoj stanici 



SI. 5: Jednostavno zasidrenje nosećeg užeta 


se kod proračuna užeta u tom slučaju zadovoljiti i 
s nešto manjom sigurnošću tako da budu njihovi 
promjeri kod iste čvrstoće na kidan je srazmjerno 
manji. Kod najjednostavnijih malih žičara može se 
dopustiti i nešto veće savijanje nosećeg i vučnog 
užeta nego što je to propisano kod velikih žičara. 

Ovaj sistem male žičare može biti jednokolosječ- 
ni ili dvokolosječni. Kod dvokolosječnog sistema 
upotrebljavamo dva noseća užeta, koja su paralelno 
napeta i od kojih svako uže predstavlja za sebe 
kolosijek za vožnju jednog vagoneta, koji saobraća 
po užetu naizmjence u oba smjera, gore i dolje; ži¬ 
čara ima dakle dvije pružne grane ili dva kolosijeka 
(si. 1). Naprotiv, ima kod jednokolosječnog sistema 
pruga samo jednu pružnu granu ili jedan kolosijek, 
kojeg tvori samo jedno noseće uže po kojem sa¬ 
obraća u izmjeničnom pogonu samo jedan vagonet 
u oba smjera. Kako je moguće lako razabrati, ka¬ 
pacitet je kod inače istih uvjeta kod jednokolosječ¬ 
nog sistema za polovicu manji od onog kod dvokolo¬ 
sječnog sistema. 

Vučno uže može biti zatvoreno tj. beskonačno, 
spojeno u zatvoreni krug ili može biti otvoreno tako 
da ima dva slobodna kraja. 

Ako upotrebljavamo zatvoreno uže u dvokolo- 
sječnom sistemu, onda ovo prolazi od vagoneta, koji 
se nalazi na jednoj grani nosećeg užeta preko po¬ 
gonskog kolotura k vagonetu na drugoj grani nose¬ 
ćeg užeta. Dalje se vučno uže nastavlja od ovog 
vagoneta na drugoj pružnoj grani preko povratnog 
kolotura do vagoneta na prvoj grani nosećeg užeta 
(si. 1). Taj dio vučnog užeta, koji je položen preko 
povratnog kolotura, koji se nalazi na suprotnoj stra¬ 
ni žičare od pogonskog kolotura, nazivamo protu- 
užetom. 

Kod jednokolosječnog sistema vučno uže je vo¬ 
đeno od vagoneta preko pogonskog kolotura i dalje 
preko povratnog kolotura na drugu stranu ovog je¬ 
dinog vagonerta (si. 2). 

Otvoreno vučno uže u dvoužetnom sistemu je 
stvarno samo gornja polovica zatvorenog vučnog 
užeta, i protuuže otpada. U jednokolosječnom siste¬ 
mu je otvoreno vučno uže vođeno od vagoneta na 
pogonski bubanj, na koji se prema potrebi navija 
odnosno odvija (si. 3 i si. 4). 

Otvoreno vučno uže možemo upotrebljavati kod 
oba sistema samo onda, ako ima žičara dovoljan 
pad, jer vagonet kod vožnje nizbrdo nije vučen već 
je njegovo kretanje prouzrokovano samo kompo¬ 
nentom njegove težine (gravitacijom). 

Opći raspored pogonskog uređaja zavisi o tome, 
da li je vučno uže zatvoreno ili otvoreno. 

Zatvoreno vučno uže dobiva svoj pogon obično 
— slično kao kod velikih žičara s dva užeta s usmje¬ 
renim pogonom — od pogonskog kolotura, koji je 
opet pokretan pomoću zupčanog ili remenskog pri¬ 
jenosa od pogonskog stroja. To je obično elektro¬ 
motor, a tamo gdje nema na raspolaganju električne 
energije može se upotrebljavati i benzinski motor. 

Ako je u pitanju gravitacijski pogon tj. takozva¬ 
na spuštalica, gdje puni vagonet vuče uzbrdo pra¬ 
zni vagonet bez da treba za tu svrhu upotrebljavati 

neki motor, što je dakako moguće provesti samo u 
dvokolosječnom sistemu, pogonski se kolotur izrav¬ 
no spoji s pojasnom kočnicom, kojom se upravlja 
brzina vožnje. Kod zatvorenog kruga vučnog užeta 
može biti pogonski uređaj smješten kako u gornjoj 
tako i u donjoj stanici, i to kod jednokolosječnog i 
kod dvokolosječnog sistema. Kod spuštalice je u 
pravilu smještaj pogona u gornjoj stanici. 

Pogonski motor mora biti uvijek tako podešen 
da bi se moglo, s obzirom na izmjenični pogon, upo¬ 
trebljavati naizmjence i povratni hod. 

Ako je vučno uže otvoreno, onda je potreban 
veći nagib pruge, a katkada treba umjesto jedno¬ 
strukog polovičnog navoja na pogonskom koloturu 
upotrebirti višestruki navoj vučnog užeta, da bi se 
obodna sila pomoću trenja sigurno prenosila na 
vučno uže. U jednokolosječnom sistemu je vučno 
uže s jednim svojim krajem pričvršćeno na bubanj, 
te se u pogonu na taj bubanj navija i odvija. Ovaj 
se bubanj stavlja u pokret pomoću motora, kao po¬ 
gonski kolotur. 

Kod upotrebe otvorenog vučnog užeta kod dvo¬ 
kolosječnog sistema je pogon smješten uvijek u 
gornjoj stanici, kod jednokolosječnog sistema smje¬ 
šten je katkada i u donjoj stanici, kod čega je pred¬ 
nost tog rasporeda tj. pristupačnost — djelomično 
paralizirana potrebom dvostruke dužine vučnog 
užeta (si. 4). 

Pogon žičare moguće je načiniti u velikoj mjeri 
automatskim, naročito ako za pogon služi elektro¬ 
motor. Vagonet može kod svog dolaska u stanicu, 
udarcem na krajnje kontakte, struju automatski 
iskopčati, ali može također struju i ukopčati za po¬ 
vratnu vožnju ako se upotrebljava automatski na¬ 
čin ispražnjavanja ili prevrtanja vagonetove sprem¬ 
nice. 

Vagoneti su konstruirani s obzirom na oblik, ve¬ 
ličinu i značaj prevoženog materijala, tako da bi 
njihova konstrukcija bila što jednostavnija. Pošto je 
kod izmjeničnog pogona vagonet trajno spojen s 
vučnim užetom, otpadaju srazmjerno komplicirani 
aparati za prikopča van je, a isto tako ne treba u 
stanicama ni uređaja za ukopčavanje i iskopča van je 
vagoneta na vučno uže. Vagonet ima po pravilu sa¬ 
mo sastav od dva kdtača. Kod tereta većih od 1 tone 
treba četiri kotača. Na taj sastav se pričvrsti vučno 
uže koje nosi ujedno vješalicu za prijevoz mate¬ 
rijala. 

Potpore na pruzi, koje nose noseće uže te pod- 
piru vučno uže, izrađene su slično kao kod žičara 
s dva užeta s usmjerenim pogonom, ali pojednostav¬ 
njene što je ušteda na materijalu. Skoro bez iznim¬ 
ke izrađene su u drvu ili zatvorene ili otvorene kon¬ 
strukcije. Potpore u čeličnoj konstrukciji ne pojav¬ 
ljuju se redovito kod malih žičara. 

Na si. 6 je za primjer predočena potpora zatvo¬ 
rene izrade tj. portalna ili okvirna potpora, jedno¬ 
stavna na dvije noge, koja se upotrebljava za podu¬ 
piranje nosećeg užeta kod manjih kutova savijanja, 
dakle kod manjih tlačnih sila do oko 1,5 tone (Tip 
A). Izrađuje se u predočenoj konstrukciji u visina¬ 
ma od 3,5 do 8 m. 


U- - 1đ0-mi 



SI. 6: Jednostavna okvirna potpora u drvenoj 
konstrukciji 



SI. 7: Jednostavna okvirna potpora s razuporom 
na drvenoj konstrukciji 

Na si. 7 predočena je okvirna potpora s razupo- 
rama, koja ima 4 noge i koja se upotrebljava kod 
većih tlačnih sila u visinama 3,5 do 12 m (Tip B). 

Potpora otvorene izrade predočena je u si. 8 (Tip 
C). Upotrebljava se za visine od 4 do 12 m, a može 
preuzeti znatne tlačne sile. 

Okvirne potpore imaju veću krutost, dok kod 
otvorenih potpora opet je jednostavnija montaža 
užeta. 

Sve vrste potpora mogu biti učvršćene izravno 
u tlu u kamenoj oblozi ili na betoniranim odnosno 
zidanim temeljima. U tabeli je naznačena kubatura 
drvene konstrukcije i potrebna količina spojnih vi- 

r~ - 300 - - J 



SI. 8: Jednostavna otvorena potpora u drvenoj 
konstrukciji 

jaka za sva tri tipa navedenih potpora u raznim 
visinskim stupnjevima, i to za potpore s kamenom 
oblogom u temeljima. Potpore iste visine na teme¬ 
ljima od betona trebaju oko 10 do 15'°/o manje dr¬ 
venog materijala, naprotiv je potreba željeznog ma¬ 
terijala (pričvrsni vijci u temeljima) veća za 10 do 
50*Vo. Kako se razabire iz tabele potreba materijala 
raste linearno s visinom potpora. 

Potrebe drvenog i vijčanog materijala kod dr¬ 
venih potpora: 


Tip 

Visina 

u m 

Drvo u m 3 

Vijci u kg 


3,5— 

5,0 

0,49—0,64 

5,3 

A 

5,5— 

6,5 

0,82—0,91 

7,3 


7,0- 

8,0 

0,98—1,11 

7,45 


3,5- 

■ 6,0 

0,91—1,52 

9,7 

B 

6,5— 

9,5 

1,94—2,96 

15,2 —24,32 


10 — 

12 

3,15—3,87 

24,32—26,69 


4 — 

6 

1,07—1,55 

21,0 —28,8 

C 

7 — 

10 

1,88—2,75 

30,0 —34,6 


11 — 

-12 

3,12—3,43 

39,5 —39,7 


Na temelju podataka iz tabele lako je moguće 
iskalkulirati potrebu materijala za te potpore na 
otvorenoj pruzi žičare. 

Stanice su kraće od onih kod žičara s dva užeta 
s usmjerenim pogonom jer ne otpadaju samo ure¬ 


đaji za ukopčavanje i iskopča van je vagoneta već i 
koloturi za vođenje vučnog užeta, a isto tako nije 
potrebno odvajati noseća užeta s od vojnih papuča 
do mjesta zasidrenja. Ta užeta zasidrena su često 
izravno na drvenoj konstrukciji stanice, kako se to 
razabire iz si. 9, koja predočuje pogonsku stanicu 
žičare s dva užeta jednokolosječnog sistema. Teme¬ 
lji pripadajućeg veznika, koji je zasidrenjem nose- 
ćeg užeta naprezan samo vertikalnom silom, koja 
djeluje prema gore, moraju biti izgrađeni propisa¬ 
nom sigurnošću, pa su zato i veći. Može ih se kori¬ 
sno upotrebiti i za temelje pogonskog motora. 

Shema naponske stanice s zasidrenjem jedinog 
nosećeg užeta čak iza stanične konstrukcije, predo¬ 
čena je na si. 10. U tom slučaju napeto je vučno uže 
pomoću naponskog utega. 

Cjelokupna dužina žičara označenih tipova je 
obično samo nekoliko stotina metara, premda nisu 
iznimke i duže žičare. 

Pogonski kapacitet, koji je kod izmjeničnog po¬ 
gona indirektno srazmjeran dužini pruge može po¬ 
stići veće vrijednosti samo kod kratkih žičara ili u 
slučajevima gdje treba obaviti prijevoz jednolikih 
teških tereta. Za tu svrhu su žičare s dva noseća 
užeta s izmjeničnim pogonom naročito prikladne, 




SI. 9: Shema gornje pogonske stanice male žičare 
s dva užeta , s jednim nosećim (jedna pruga) i otvo¬ 
renim vučnim užetom, zasidrenje nosećeg užeta na 
vezniku drvene konstrukcije 



SI. 10: Shema naponske stanice male žičare s dva 
užeta , jedino noseće uže zasidreno dolje , vučno uže 
zatvoreno i napinjano naponskim utegom 

jer kod vješan ja tereta na dva vagoneta (po potrebi 
na sastavima s više kotača, koji su raspoređeni na 
sistemu njihanja) moguće je prevoziti terete od 
nekoliko tona težine. 

Kod toga je čitav raspored u uspoređen ju sa ži- 
čarama s dva užeta i s usmjerenim pogonom izra¬ 
zito jednostavniji, (tako da su te žičare daleko jefti¬ 
nije i u pogonu ekonomičnije. 

Za pogon je povoljna i činjenica da je moguće 
brzinu vožnje na istoj pruzi mijenjati — ako upo¬ 
trebljavamo u krug zatvoreno vučno uže — i to u 
dosta širokim granicama prema momentanoj po¬ 
trebi jer se prikopčavanje i odkopčavanje vagoneta 
na vučno uže ne obavlja automatski. Tako je mo¬ 
guće stanovite terete prevoziti većom brzinom i tako 
skratiti vrijeme vožnje te povećati broj vožnja u 
jedinici vremena. U svrhu promjene brzine vožnje 
dovoljno je izmijeniti samo broj okretaja pogonskog 
motora bilo direktno bilo pomoću varijatora. Obične 
granice brzine vožnje jesu između 2 do 4 m/sek, kat¬ 
kada i više. 

Male žičare ovdje opisanog tipa pokazale su se 
dobro uporabivima naročito u poljoprivredi (na pa¬ 
šnjacima) u visokim brdskim predjelima. Tako se 
nalazi u pogonu u Alpama (Austrija) niz takvih 
žičara u dužinama o(d 150 do 3000 m, koje svladavaju 
visinske razlike od 70 do 700 m kod linearnog diza¬ 
nja 18 do OS^/o. Te pruge mogu prevoziti godišnje 
do 1000 tona materijala, a ušteda s njima postignuta 
u uspoređen ju s ostalim prijevoznim sredstvima, 
koja bi spajala iste krajnje stanice, varira između 
30 i 80 ,0 /o. 

Pruge s pogonskim užetom ili sistem 
s jednim užetom može imati isto i izmjenični i 
usmjereni pogon. Kao male žičare pojavljuju se 
skoro samo s izmjeničnim pogonom. U usmjerenom 
pogonu upotrebljavaju se samo onda ako su vago- 
neti trajno spojeni s pogonskim užetom. 

Sistem kod usmjerenog pogona je samo dvoko- 
losječni, kod izmjeničnog pogona može biti i dvoko- 
losječni (si. 11) ili jednokolosječni. 

Pogonsko uže, koje u tom slučaju predstavlja i 
noseće i vučno uže, tvori zatvoreni krug. Uže je vrp- 
často s jezgrom od konoplje, slično kao kod vučnih 



SI. 11: Shema male žičare s jednim užetom , izmje¬ 
nični pogon , dvokolosječna 


užeta žičara s dva užeta. Isto tako su pogonski ure¬ 
đaji izgrađeni na istim principima kao kod žičara 
s dva užeta. Prijenos sile s pogonskog motora oba¬ 
vlja se obično remenom. Napinjanja pogonskog 
užeta su vrlo često pomoću vitla ili vijaka, a kat¬ 
kada i naponskim utegom. 

Vagoneti su s užetom trajno spojeni, bilo u 
usmjerenom bilo u izmjeničnom pogonu. U prvom 
slučaju prelaze vješalice tih vagoneta u krajnjim 
stanicama preko pogonskog i preko naponskog ko- 
lotura. Konstrukcija vagoneta je vrlo jednostavna, 
naročito kod izmjeničnog pogona. U tom slučaju je 
dovoljna samo svrsishodno savijena motka, koja 
nosi vješalicu ili spremnicu za materijal, a koja je 
spojena s pogonskim užetom tako da ne bi taj spoj 
smetao kod prijelaza preko vodećih kolotura na 
potporama. Korisno opterećenje vagoneta je u tom 
slučaju manje nego kod žičara s dva užeta, te iznosi 
— ako je u pitanju mala žičara — 100 do 130 kg. 

Na pruzi je pogonsko uže nošeno i vođeno vode¬ 
ćim koloturima uloženim u okvirima, koji su ovje- 
šeni na potporama tako da mogu u stanovitim gra¬ 
nicama njihati. Potpore su kod malih žičara isklju¬ 
čivo iz drva, obično otvorenog tipa. Najjednostav¬ 
nije su potpore izrađene iz jednog vertikalnog stupa 
s poprečnom gredom ili okvirom na gornjem kraju 
stupa. Stabilnost stupa povećana je pomoću užeta 
zasidrenih u tlu (si. 12). 

Stanice su još jednostavnije od onih kod žičara 
s dva užeta. Kod žičara s jednim užetom i s izmje¬ 
ničnim pogonom dovoljan je samo krov nad pogo¬ 
nom u jednoj te krov nad naponskim uređajem u 
drugoj stanici, naročito onda ako je uže napeto na¬ 
ponskim utegom. Ako su vagoneti trajno spojeni 



SI. 12: Jednostavna potpora za malu žičaru s pogon¬ 
skim užetom 



SI. 13: Shema uzane klizalice 

s pogonskim uzetom kod usmjerenog pogona, po¬ 
trebno je da se tovarenje vagoneta obavlja za vrije¬ 
me vožnje. U tom slučaju mora biti veća krovom 
pokrita dužina stanice. 

Cjelokupna dužina male žičare s jednim užetom 
i usmjerenim pogonom može doduše postići dužinu 
i od nekoliko kilometara — ali kao male žičare po¬ 
stizavaju dužine od samo nekoliko stotina metara. 
Samo kod vrlo slabog prometa, npr. kod prijevoza 
mlijeka, jedan ili dva puta dnevno, može biti nji¬ 
hova dužina i kod izmjeničnog pogona duža. 

Prometni kapacitet, koji postizava kod normalne 
žičare s jednim užetom i do 30 t/sat, može kod malih 
žičara s jednim užetom iznositi najviše 5 t/sat. Kod 
izmjeničnog pogona zavisi kapacitet svakako o du¬ 
žini pruge. 

Brzina vožnje je manja nego kod pruga s dva 
užeta, i to s obzirom na prelaženje vagoneta, koji 
su ovješeni na pogonskom užetu preko vodećih ko- 
lotura na potporama. Ona iznosi obično 0,8 do 1,5 
m/sek. Ako na pruzi ne postoje potpore, može biti 
i brzina vožnje veća, naročito kod izmjeničnog po¬ 
gona, gdje može postići i 15 do 20 m|/sek. 

U uspoređen ju s malim žičarama s dva užeta, 
imaju žičare s jednim užetom prednost u manjim 
troškovima izgradnje i u većoj brzini izgradnje i 
montaže. Njihovi pogonski troškovi kao i troškovi 
održavanja su, s obzirom na količinu prevezenog 
materijala, srazmjerno viši, zato što je potreba po¬ 
gonske energije relativno veća i haban je svih po¬ 
mičnih dijelova, a pogotovo užeta, veće i brže. 

Pruge samo s noseći m užetom po¬ 
javljuju se u kompleksu malih žičara kao užane 
klizalice, koje mogu prenositi teret samo u smjeru 
pada pruge. Na napetom nosećem užetu kližu vago- 
neti samo uslijed komponente svoje vlastite težine. 
Klizanje tereta nije kočeno, tako da može brzina 
klizanja postići, prema nagibu trase i prema na¬ 
činu kako je teret ovješen na užetu, i nekoliko de¬ 
setina metara u sekundi (si. 13). Kod velikog nagiba 
može se čitava pruga nalaziti samo u jednom raspo¬ 
nu jer je prijelaz preko potpora na pruzi, s obzirom 
na nemogućnost reguliranja brzine klizanja, skoro 
isključen. 

Čitav vagonet je u tom slučaju reduciran samo 
na vješalicu za teret, koja kliže po nosećem užetu. 
Vješalice mogu biti obične željezne (si. 14), željezne 
s kotačima ili s kotačima na kugličnim ležaj ima ili 
pak drvene (si. 15). U prvom slučaju nagib je trase 
12'% ako ima vješalica kotač s kugličnim ležaj em. 
Ako ima vješalica samo klizni ležaj onda je nagib 
12—20%. Ako kliže po užetu samo kuka bez kota¬ 
čića, dovoljan je nagib 20—40%. Kuka od tvrdog 
drveta traži nagib preko 40%. Željezne kuke mo¬ 
žemo upotrebljavati na užanim klizalicama proiz¬ 
voljne dužine, za drvene kuke odgovaraju samo kli¬ 
zalice koje su kraće od 1 km, jer se kod klizanja 
jako troše pa postoji, kod većih pružnih dužina, 
opasnost da budu presječene užetom. Razumljivo 
je, da se mogu željezne ili drvene kuke upotreblja¬ 
vati samo onda, ako pruga nema pojedinačnih pot¬ 
pora. 


Potpore se pojavljuju kod užanih klizalica samo 
iznimno, i to u sličnim konstrukcijama kao kod 
malih žičara s dva užeta. 

Uobičajene stanične konstrukcije na krajevima 
tih klizalica otpadaju jer je zapravo svaki kraj 
pruge samo jednostavno, ali čvrsto, zasidrenje no- 
sećeg užeta (primjer u si. 5). 

Užane klizalice možemo upotrebljavati prven¬ 
stveno za prijevoz takvog materijala, koji ne može 
štetiti u slučaju jačeg udara u donjoj stanici tj. za 
prijevoz sijena, pruća, gorivog drva i si. Ako je na¬ 
gib na donjem dijelu pruge povoljan, tako da je 
osiguran prilaz vješalice bez većeg udara, moguće 
je na taj način transportirati i drugi materijal, kao 
npr. trupce i gospodarske proizvode. 

Najveća prednost užanih klizalica je u njihovoj 
jednostavnosti kako u pogledu njihove gradnje tako 



SI. 14: Vješalica užane klizalice u obliku željezne 
kuke 



SI. 15: Vješalica užane klizalice u obliku drvene 
kuke 

u pogledu pogona, koji uopće ne traži pogonskog 
uređaja, što je opet skopčano s nedostatkom jer 
treba vješalice i kuke na poseban način otpremati 
u gornju stanicu ukoliko se ne mogu vući po sa¬ 
mom nosećem užetu u gornju stanicu. 

Naročito u gospodarstvu na planinskim livada¬ 
ma moguće je tek nakon izgradnje užanih klizalica 
iskoristiti i one predjele livada koji su inače vrlo 
teško pristupačni, a da kraj toga ne postoji nikakva 
druga mogućnost otpreme sijena. Tako je bilo u 
istočnim Alpama izgrađeno još prije drugog svjet¬ 
skog rata niz užanih klizalica za otpremu sijena 
s velikog broja inače nepristupačnih planinskih li¬ 
vada. Za vrijeme od dvije godine svi su izdaci za 
te užane klizalice ibili amortizirani. 

O malim žičarama može se općenito tvrditi, da 
su one vrlo važno prijevozno sredstvo naročito u 
poljoprivredi i u šumarstvu u brdovitim predjelima 


pa i na raznim gradilištima. U uspoređen ju s nor¬ 
malnim žičarama, male su žičare ne samo bitno 
jednostavnije i jeftinije, ne samo s obzirom na iz¬ 
gradnju, pogon i održavanje, nego je i njihova iz¬ 
gradnja mnogo brža. Uz to je posluživanje malih 
žičara vrlo jednostavno i traži minimalnu radnu 
snagu. Iz tih razloga imaju male žičare sve pozi¬ 
tivne uvjete da se prošire i kod nas, naročito u brd¬ 
skim područjima, gdje bi bio svaki drugi način pri¬ 
jevoza nepovoljniji ili čak nemoguć. 

Literatura: 

Ing. M. Sinković, Viseće žične željeznice, Zagreb, 
1951. 

Ing. R. Kober, Die landwirtschaftlichen Seil- 
wege, Wien, 1938. 


PERSPEKTIVA EKSPLOATACIJE DIJABAZA 
NA SJEVEROZAPADNIM PADINAMA MEDVEDNICE 

Dr Branko Crnković, đoc., Rudarsko-geološko-naftni fakultet Sveučilišta u Zagrebu 


1. Uvod 

Na sjeverozapadnim padinama Medvednice ili 
Zagrebačke gore nalazi se velika greda dijabaza, 
koja se proteže u pravcu JZ—SI. Dijabaz možemo 
pratiti od Gornje Bistre na JZ dijelu, pa sjeverno 
od Peščenice prema Hrastovcu i dalje na sjevero¬ 
istok, sve do Slanog potoka. Dužina dijabazne gre¬ 
de iznosi oko 10 km, a širina joj varira od nekoliko 
desetaka metara do 2 km, kako je to vidljivo i na 
priloženoj karti rasprostiranja dijabaza. 

Dijabaz je okomito na pružanje grede presije¬ 
can brojnim potocima, koji su duboko urezali svoja 
korita i tako otvorili stijensku masu duž velikih 
vertikalnih i lateralnih profila. Na taj način je 
masa svježeg dijabaza pristupačna istraživanjima. 

Cjelokupna površina dijabaza iznosi oko 11 km 2 . 
Tu nisu uračunati manji prodori dijabaza i srodnih 
stijena, koje nalazimo postrance, u glavnom jugo¬ 
istočno od glavne grede ucrtane na priloženoj karti. 

U dijabazu Medvednice otvoreno je nekoliko ka¬ 
menoloma kod Gornje Bistre, u Bistra potoku i u 
potoku Reka. Oni su i idealno smješteni s obzirom 
na pristup stijenskoj masi, ali ne najpovoljnije s 
obzirom na zahvat stijenslke mase, zaljeganje dija¬ 
baza, širinu grede, debljinu rastrošene površinske 
zone i blizinu kredniih naslaga, s kojima dijabazi 
graniče. 

Prilikom detaljnih istraživanja magmatskih sti¬ 
jena na sjeverozapadnim padinama Medvednice*), 
izdvojio sam na terenu jedan lokalitet, koji bi s 
obzirom na svoj smještaj, zaljeganje mase, širinu 
grede dijabaza i granicu s krednim naslagama, 


bio najpovoljniji. To je morfološki izraženo uzvi- 
šenje jugoistočno od izvora Pučeni kamen, kod spo¬ 
ja potoka Pepelarskog jarka i Kozjeg jarka. Ta je 
pozicija sjeverozapadno od Peščenice, a od Kralje¬ 
vog Vrha, odnosno ceste, udaljena je oko 2 km. S 
obzirom na povoljno zaljeganje i položaj stijen- 
ske mase, pozicija je detaljnije obrađena, uzeti 
su uzorci i određene fizičko-mehaničke osobine 
dijabaza. 

2. Mineraloško-pctrografske karakteristike 
dijabaza lokaliteta Pučeni kamen 

Stijenska masa pozicije Pučeni kamen ome¬ 
đena je na sjeveroistoku Kozjim jarkom, na jugo¬ 
zapadu Pepelarsikim jarkom, a na jugoistoku kre¬ 
dnim naslagama. Izgrađena je od dijabaza, kvarc- 
nog dijabaza, kloritiziranog — epidotiziranog — 
aktinolitiziranog dijabaza i dijabaznog devitrifici- 
ranog stakla s dijabaznim brečama. To je gusta 
stijena velike žilavosti i čvrstoće, mjestimice ras¬ 
pucana ili presjecana žilicama ispunjenih kvarcom, 
kalci tom i kloritom. Nepravilnog je ili školjkastog, 
loma, preloma hrapavog do slabo hrapavog prelo- 
ma. Masivne je teksture, u raspucanim dijelovima 
mrežaste. Sadrži pritkaste bazične plagioklase, la¬ 
brador i andezin, monoklinski piroksen i ilmenit. 
Plagio,klasi su kadikad slabije ili jače sosiritizirani. 
Od sekundarnih produkata sadrži sosiirit, klorit, ne¬ 
što kalcita i limonita. 


*) B. Crković: Petrografija i petrogeneza mag- 
matita sjeverne strane Medvednice. Geološki vjes¬ 
nik, 16, Zagreb, 1963, 63—160. 

Strukture je u glavnom ofitske, kad pritkasti 
plagioklasi nepravilno i bez reda raspoređeni za¬ 
tvaraju klinaste međuprostore, koji su ispunjeni 
piroksenom. Manje čestice su subofiiske, intergra- 
nularne i intersertalne strukture. Kod intersertal- 
nih 'struktura, interstiaiijalno staklo je obično divi- 
trificirano. 

Fizičko-mehanička svojstva određena su na 
uzorku opisanog dijabaza iz Pepelarskog jarlka. 

Neposredno povrh (jugoistočno) izvora Piučeni 
kamen nalazimo kvarcnog dijabaza. Taj varijetet 
dijabaza na lokalitetu Pučeni kamen ima malo 
prostranstvo. 

Kvarcni dijabaz se od prije opisanog dijabaiza 
razlikuje po tome, što su plagioklasi nešto kiseliji, 
i što sadrži kvarca. Kvare je intersticijalan i ne¬ 
pravilnih oblika. Kloritizirani, epidotizirani i akti- 
noiitizirani varijetet dijabaza nalazi se na samom 
hrptu uzvišenjja. To je dijabaz zahvaćen procesima 
izmjena ili alteracija, odnosno metamorfoza niskog 
stepena. U tako izmijenjenom dijabazu možemo 
pratiti sve promjene od dijabaza kod kojega su mi¬ 
neralni sastojci u slaboj mjeri zahvaćeni promje¬ 
nama, do stijena, koje su posve izmijenjene, tako 
da isu to već prave metamorfne stijene epimeta- 
morfnog facijesa. To su tada obično agregata kvar- 


oa, plagioklasa, klorita, epidotoa i aktinolita, Pro¬ 
mjenom mineralnog sastava promjenila se i struk¬ 
tura, pa tek mjestimice motrimo relikte dijabaz- 
nih struktura. Po fizičko-mehaničkim osobinama, 
takve stijene ne razlikuju se mnogo od neizmije¬ 
njenih dijabaza. 

Dijabazno devitrificirano staklo i breče su nez¬ 
natnog prostranstva, na dva mjesta u Kozjem jar¬ 
ku. To su stijene izrazitih vitrofirskih struktura, 
koje postepeno prelaze u stijene s intersertalnom 
strukturom, dakle u dijabaze. Breče predstavljaju 
stijene, koje se sastoje od odlomaka dijabaza, ce¬ 
mentiranih devitrificiranim staklom ili mineralima 
iz kasne faze maigmatske aktivnosti. 

Svi opisani varijeteti, od kojih je dijabaz najza- 
stupljeniji, imaju približno ista fizičko-mehanička 
svojstva, tako da se podaci ispitivanja dijabaza, 
mogu prihvatiti i za ostale varijetete stijena srod¬ 
nih dijabazu. 

3. Fizičko-mehaničke osobine dijabaza 

Fizičko-mehaničke osobine određene su na uzor¬ 
ku dijabaza iz Pepelarskog jarka. Ispitivanja su 
obavljena u Institutu građevinarstva Hrvatske u 
Zagrebu. 

Fizičko-mehaničke osobine dijabaza Pučeni kamen 
Statička čvrstoća 


u suhom stanju 

(3 P max 

4800 kg/cm 2 


(3 P min 

3420 

99 


(3 P sred 

4250 

99 

u vodom zasićenom 
stanju 

P P max 

3700 kg/cm 2 


Pp min 

2000 

99 


P P sred 

3035 

99 

poslije smrzavanja 

P P max 

4200 kg/cm 2 


Pp min 

3350 

99 


P P sred 

3797 

99 

Haban je 

6,47 

cm 3 /50 

cm 2 

Otpornost tucanika na dinamičke 
udarce 7,63°/o 


Specifična težina 

2,98 g/cm 3 


Zapre minska težina 

2,89 

g/om 3 


Upijan je vode 

0,18°/o 



Postojan na mrazu 


4. Rezerve dijabaza na poziciji Pučeni kamen 

Da bi se grubo procijenile rezerve dijabaza na 
poziciji Pučeni kamen, izrađena je na temelju kar¬ 
te mjerila 1:25.000 topografska osnova u mjerilu 
1:2.500, uz korekciju izohipsi provedenu na teretnu. 
Ta osnova poslužila je za izradu priloženog blok- 
dij agrarna, na kojemu su ucrtani obračunski profili 
za izračunavanje i određivanje rezervi. Kao baza 
kamenoloma, odnosno proračunate stijenske mase, 
uzeta je visina izvora Pučeni kamen (290 m). S 
obzirom na istraženost terena, način zaljeganja di¬ 
jabaza i poznate granice s naslagama krede, geo¬ 
loške rezerve su kategorizirane kao Ci i iznose 
76,456.200 m 3 . 

Uzmemo li, da će otkopni gubitak kod eksploa¬ 
tacije biti do 20°/o, dobit ćemo eksploatacijske re¬ 
zerve 61,164.960 m 3 , koje kod kamena možemo 
poistovjetiti s industrijskim rezervama. 

Svakako da ovakva količina dijabaza, koji pred¬ 
stavlja dobar tehnički kamen za tucanik, agregate 
i plemenitu kamenu sitnež, opravdava detaljna is¬ 
traživanja za prekategorizaciju rezervi u kategoriju 
B, otvaranje pokusnog kamenoloma, otvaranje sti¬ 
jenske mase zasjecima u oba jarka na dva mjesta, 

istražno bušenje (jedna bušotina duboka cca 300 
xn), i konačno eksploataciju uz primjenu moderne 
mehanizacije. Treba još napomenuti, da oba jarka 
imaju vode kroz cijelu godinu ii da je Pučeni ka¬ 
men nešto jače vrelo, tako da je osigurana tehnička 
i pitka voda. 


Zahvaljujem Odjelu za kamen Instituta građe¬ 
vinarstva Hrvatske u Zagrebu, koji je omogućio 
ispitivanje fizičko-mehaničkih osobina đijabaza s 
lokaliteta Pučeni kamen na Medvednici, kao i ap¬ 
solventu Vinku Čorak, na pomaganju kod teren¬ 
skog i laboratorijskog rada. 


NEKI PROBLEMI PLANIRANJA KADROVA U GRAĐEVINARSTVU 

Lakić Bošković, Beograd 


O planiranju kadrova u građevinarstvu bilo je 
više diskusija i konkretnih pokušaja, da se opredele 
osnovne koncepcije i elementi na bazi kojih bi 
bilo moguće, bar približno, projektirati obrazovni 
sistem kroz koji bi se obezbedile sadašnje i buduće 
potrebe građevinske proizvodnje u stručnim kad¬ 
rovima. Nema sumnje da su ove diskusije, poku¬ 
šaji i napori vredni pažnje i da su dali određene 
rezultate bar u pogledu osnovne koncepcije oko 
prilaza obradi pitanja. Međutim, celokupni dosada¬ 
šnji rad oko planiranja ipak je dosta površan i 
nedovoljno prostudiran, kako sa aspekta već do¬ 
stignutog stepena tehničko-tehnološkog razvoja, ta¬ 
ko i sa aspekta tendencije i perspektive daljeg ra¬ 
zvoja građevinarstva i industrije građevinskog ma¬ 
terijala. 

Današnji stepen razvoja građevinarstva zahteva 
temeljitije stručno-naučne studije i analize, koje 
bi prethodile planiranju kadrova počevši od radnih 
organizacija, a upravo takav prilaz nedostaje svim 
materijalima ;i projekcijama koje se odnose na pla¬ 
niranje potrebnog broja, stepena stručnosti, profila 
kadrova i obrazovnih ustanova u građevinarstvu. 

Zbog svega toga dosadašnji metod i prilaz ob¬ 
radi ovog pitanja i naučno-stručna koncepcija nisu 
dali dovoljno široku i sigurnu osnovu ni za plani¬ 
ranje kadrova ni za projektovanje obrazovnog si¬ 
stema. Čini nam se, da za to postoje dva osnovna 
uzroka. Prvi je, svakako, u tome što planiranje 
kadrova sa svim stručnim kvalitetima i sadržajima 
nije dobilo odgovarajuće mesto u aktivnosti radnih 
organizacija. Mnoga preduzeća još uvek nemaju 
razrađene planove svog daljeg razvoja kao osnov¬ 
nog uslova za pravilnije i potpunije planiranje po¬ 
trebnog broja, stepena stručnosti i profila kadrova 
za sadašnju i buduću proizvodnju, a uzrok ovakvog 
stanja jeste i nedostatak dugoročnije i stabilnije 
politike na sektoru investicione potrošnje. Veći 
broj radnih organizacija takođe ne raspolaže ni 
sređenim podacima o strukturi i stručnom profilu 
postojećih kadrova, procent li zahtevima radnih 
mesta, što je opet jedan od osnovnih uslova za 
dugoročnije i kvalitetnije planiranje. 

Drugi uzrok je u tome što se problem stručnih 
kadrova najčešće ne posmatra u sklopu ostalih za¬ 
dataka građevinarstva, njegovog položaja kao pri¬ 
vredne oblasti, dostignutog stepena tehničkog ra¬ 


zvoja, proizvodne orijentacije i perspektive daljeg 
unapređenja, pa se planiranje kadrova uglavnom 
bazira na vrednosnim pokazateljima i tzv. »ideal¬ 
nom opterećenja« po jednom zaposlenom. Dosada¬ 
šnja praksa je nedvosmisleno potvrdila, da su samo 
ti elementi nepotpuni i nedovoljni za realno pla¬ 
niranje kadrova u skladu sa potrebama i zadacima 
proizvodnje. 

Planiranje kadrova na bazi vrednosnih poka¬ 
zatelja odnosno ostvarene realizacije po zaposle¬ 
nom u prethodnoj godini, nije nimalo siguran ele- 
menat, jer uglavnom zadržava postojeće stanje, a 
zapostavlja niz značajnih elemenata, ikoji su u sa¬ 
dašnjim uslovima od presudnog uticaja na pravilno 
planiranje kadrova, i, dalje, na pravilno organi- 
zovanje i usmeravanje obrazovnog sistema. 

Prema nekim proračunima i metodologiji, koja 
datira još iz 1954. godine, a od koje se u planiranju 
kadrova uglavnom i danas polazi, za izvršenje ra¬ 
dova u svim fazama građenja u vrednosti od jedne 
milijarde starih dinara potrebna su: 42 inženjera, 
65 tehničara, 450 kvalifikovanih i visokokvalifiko- 
vanih, 650 polukvalifikovanih 1 nekvalifikovanih 
radnika. Prema jednom drugom ključu iz 1959. 
godine za isti takav obim radova potrebno je go¬ 
dišnje: 35 inženjera, 60 tehničara, 20 poslovođa, 
100 visokokvalifiikovanih, 425 kvallifikovanih, 200 
polukvalifikovanih i 177 nekvalifikovanih radnika. 

Bivše Republičke sekcije za građevinarstvo pri¬ 
vrednih komora takođe su planirale kadrove na 
bazi različitih ključeva, ali su kao osnov primje¬ 
njivale istu metodologiju. Tako, na primer, prema 
ključu bivše Sekcije za građevinarstvo Srbije, za 
izvršenje zadataka od jedne milijarde starih dinara 
planirano je 13 inženjera, 35 tehničara, 30 poslo¬ 
vođa, 100 visokokvalifikovanih, 425 kvalifikovanih 
i 175 nekvalifikovanih radnika. 

Interesantno je da je kod planiranja strukture 
i broja kadrova umanjenje zbog povećane oprem¬ 
ljenosti obavljano potpuno mehanički i proizvoljno 
na taj način, što su pojedine kategorije radnika 
snižavane za oko 10%. U današnjim uslovima sva¬ 
ko preduzeće kod planiranja kadrova mora poći 
sasvim određeno od postojećeg stanja i planiranog 
porasta tehničke opremljenosti rada za određeni 
period u kome se planiraju kadrovi. 

U samom pristupu obradi problema mora se 
polaziti sasvim određeno od uslova u Ikojima se 
planiraju kadrovi, a ti ušlo vi danas se suštinski ra¬ 
zlikuju od uslova pre pet ili deset godina, kada su 
i tehničko-tehnološki razvoj i proizvodni odnosi u 
građevinarstvu bili manje složeni i na nižem nivou. 

U planiranju kadrova mora se polaziti od rad¬ 
nih organizacija, od njihovih zahteva i potreba. 
To opet znači, da radne organizacije moraju pri¬ 
laziti ovom poslu kompleksnoj e i daleko studioz¬ 
nije i potrebe u kadrovima utvrđivati na osnovu 
jasno definisane proizvodno-razvojne politike bazi¬ 
rane na obimu i strukturi proizvodnje i tehničko- 
- tehnološkim zahtevima sadašnjih i budućih pro¬ 
izvodnih zadataka. 

O utvrđivanju planskih proporcija sve više kao 
osnovnu bazu treba napuštati vrednosne pokaza¬ 
telje, a ozbiljno se orijentisati na utvrđivanje na¬ 
turalnih veličina, odnosno snimanje vremena i ut¬ 
roška rada za pojedine pozicije radova, snimanje 
tehnoloških procesa itd. Takva metodologija već 
se primenjuje, istina, u jednom manjem broju pre- 
đuzeća, a bilo bi dobro kada bi se ona više izuča¬ 
vala, dograđivala i popularizovala, tim pre što je 
u praksi pokazala svoju prednost. 

U planiranju se, dalje, mora polaziti i od či¬ 
njenice da profili kadrova u građevinarstvu podležu 
stalnom praćenju i proučavanju, tim pre što svaki 
napredak odnosno pramena u tehnici i tehnologiji 
građenja, organizaciji proizvodnje i podeli rada, 
menjaju i zabiteve u pogledu profila, stepena struč¬ 
nosti i broja kadrova. Isto tako, planiranje bi mo¬ 
ralo više uvažavati sadašnji stepen opremljenosti 
građevinarstva sredstvima rada i dalje mehanizo- 
vanje procesa rada, ikoje će zahtevati veći broj ka¬ 
drova sposobnih za pravilno rukovanje, eksploata¬ 
ciju, održavanje i remont građevinskih mašina. 

Planiranje ne bi bilo odraz stvarnih potreba, 
ako se pored navedenih pitanja u okviru radnih or¬ 
ganizacija ne bi sagledao razmeštaj svih kadrova 
u procesu rada i alko se ne bi snimila postojeća 
mreža i kapaciteti ustanova za obrazovanje i nji¬ 
hove približne mogućnosti da obezbede broj i kva- 
litet kadrova koji će zadovoljiti sadašnje potrebe 
i istovremeno biti nosioci daljeg unapređenja i ra¬ 
zvoja građevinarstva. Praksa pokazuje da bez ta¬ 
kvih i sličnih analiza nije moguće ni očekivati 
ozbiljniji napredak u planiranju potrebnih kadro¬ 
va. Zbog toga bi na ovom poslu morala da dođe 
do izražaja zajednička suradnja između privrednih 
organizacija, ustanova za obrazovanje, saveta za 
građevinarstvo privrednih komora, Saveza građe¬ 
vinskih inženjera i tehničara i Jugoslavenskog gra¬ 
đevinskog centra. 

Sto se tiče konkretne situacije na području pla¬ 
niranja kadrova unutar radnih organizacija, stanje 
je uglavnom tako da se planovi kadrova prave na 
bazi finansijskog obima proizvodnje, a u mnogim 
preduzećima čak ne postoje nikakvi planovi. Tako, 
na primar, prema podacima iz 111 građevinskih 


preduzeća sa područja SR Hrvatske u 1963. godini 
svega 15°/o preduzeća imalo je perspektivne plano¬ 
ve, 25% tekuće planove, a 60% nije imalo nikakve 
planove kadrova i njihovog osposobljavanja, a slič¬ 
na je situacija i u drugim republikama. U tom 
pogledu preduzeća bi se mogla svrstati u tri grupe: 

U prvu grupu, a takvih je najmanje, spadaju 
preduzeća gde su i tekući i perspektivni planovi 
kadrova sastavni delovi plana proizvodnje i po¬ 
slovne politike i sačinjeni su na osnovu detaljno 
snimljenih i proanaliziranih problema, profila rad¬ 
nih mesta, tehničke opremljenosti rada i perspek¬ 
tivnog razvoja preduzeća. 

U preduzećima »7. juli«, »Slovenija-ceste«, 
»Komgrap« i »Gradiš« snimljena je postojeća struk¬ 
tura zaposlenih po stručnim kvalifikacijama, rad¬ 
nom stažu, godinama starosti, pa su na osnovu 
takvog stanja i na osnovu usvojene metodologije 
planiranja doneti planovi kadrova i planovi i pro¬ 
grami obrazovanja, tako da se približno tačno zna 
koliki broj i kakva struktura kadrova po zanima¬ 
njima, profilima i stepenu stručnosti treba da se 
obezbedi u planiranom periodu. Međutim, valja 
naglasiti da i pored toga, još nije ni približno sa¬ 
gledan optimalni broj i struktura potrebnih ka¬ 
drova u uslovima određenog sistema građenja, teh¬ 
ničke opremljenosti rada, organizacije rada i nivoa 
tehnike i tehnologije. Tu se, uglavnom, još uvek 
prave proračuni na bazi iskustva i pojedinačnih 
ocena o takvoj strukturi i međusobnih odnosa iz¬ 
među pojedinih kategorija stručnosti. Prema mno¬ 
gim mišljenjima, ovde leže i uzroci nesporazuma 
i različitih mišljenja o profilima kadrova. 

U drugu grupu došla bi ona preduzeća koja 
raspolažu s planovima potrebnih kadrova, ali su 
oni nerealni ii ne odražavaju stvarne potrebe pre¬ 
duzeća, jer su uglavnom zasnovani na finansijskom 
planu proizvodnje. Pored toga, u ovim planovima 
nisu proučeni izvori, načini i putevi dobijanja po¬ 
trebnih kadrova, niti se za realizaciju takvih pla¬ 
nova predviđaju materijalna sredstva. 

U treću grupu spadaju preduzeća, koja ne ras¬ 
polažu ni sa kakvim planovima potrebnih kadrova, 
a to su uglavnom manja i nerazvijena preduzeća 
bez definisane proizvodno-razvojne politike, sa iz¬ 
razito intenzivnim načinom privređivanja i uklju¬ 
čivanja u proizvodnju fizičke radne snage. 

Neka praktična rešenja već su đemantovala go¬ 
dinama ustaljena mišljenja o nemogućnosti plani¬ 
ranja kadrova u građevinarstvu. Tako, na primer, 
u »7. julu«, već dve godine postoje minimalne ra¬ 
zlike između planiranih potreba i stvarnog stanja 
u toku i na kraju godine. Ovakva i slična metodo¬ 
logija planiranja morala bi naći mesto i u planira¬ 
nju kadrova u drugim radnim organizacijama. 

U dosadašnjim diskusijama bilo je više prime- 
daba na nepovoljan odnos i disproporcije između 
broja inženjera i tehničara zaposlenih u građevi¬ 
narstvu. Smatra se da bi taj odnos po određenim 

normativima trebalo da izgleda 1:3 do 1:4 dok je 
konkretna situacija različita kako po granama tako 
i po pojedinim preduzećima u okviru iste grane. 
Tako, na primer, u građevinskim preduzećima Beo¬ 
grada koja pripadaju grupaciji visokograđnje broj 
inženjera prema broju tehničara u 1964. godini bio 
je 1:1,9, u niskogradnji 1:2,1, kod montažnih pre- 
duzeća 1:2,4, kod građevinskog zanatstva 1:7,7. U 
građevinskom preduzeću »Mavrovo« odnos je u 
1965. godini blio 1:2,9, u »Pelagoniji« 1:1,7, u »Be¬ 
tonu« 1:2,3, dok je u istoj godini odnos u »Radu« 
iz Beograda bio 1:1,7 i »7. julu« 1965. godine 1:2,3, 
u »Komigrapu« 1:2,0, u KMG »Trudbenik« 1:2,2, u 
» Slaveni ja-ceste« 1:2,4 i iu »Gradisu« 1:2,5. Iste 
razlike javljaju ise i ako se upoređuju ukupni re¬ 
zultati preduzeća odnosno finamsijski obim proiz¬ 
vodnje po jednom inženjeru ili tehničaru. To na¬ 
vodi na razmišljanje, da se nikakve proporcije koje 
donekle delimično vuku korene iz zastarele tehno¬ 
logije i organizacije rada ne bi mogle primenjivati 
u današnjim ustavima i na bazi njih planirati od¬ 
nose između pojedinih kategorija stručnosti. To 
donekle potvrđuje mišljenje mnogih, da je u svim 


radnim organizacijama neophodno izvršiti stručno 
profdisanje radnih mesta i utvrditi njihove zahteve, 
pa na bazi toga planirati odnoise između kategorija 
stručnosti i uspostavljati kvalifikacionu strukturu 
zaposlenih u uslovimia sadašnje i razvojne tehnike 
i tehnologije, organizacije rada d stepena tehničke 
opremljenosti rada. 

Kod ovog pitanja postavlja se i pitanje sada¬ 
šnjeg razmeštaja inženj ersko-tehničkih kadrova u 
procesu rada u radnim organizacijama. Uostalom, 
to se ne bi moglo svesti samo na njihov razmeštaj 
već i na razmeštaj ostalih stručnih kadrova, kako 
su i koliko stvarno raspoređeni na radnim mesti- 
ma, koja odgovaraju stepenu njihove stručnosti. 
Naime, bliže rečeno, trebalo bi na osnovu analiza 
stručnih profila radnih mesta u procesu rada od¬ 
govoriti kakvi su zahtevi svakog radnog mesta u 
pogledu stručne spreme i osposobljenosti radnika. 
Svako preduzeće bi moralo prethodno napraviti 
stručnu analizu o postojećoj strukturi i profilima 
zaposlenih kadrova, kao i analizu o tome kakvi 
su kadrovi potrebni za svako radno mesto u po¬ 
stojećoj tehnologiji i organizaciji u procesu rada. 


S naših i inostranih gradilišta _ 

GRADNJA ŽELJEZNIČKE MAGISTRALE 
SARAJEVO—MOSTAR—PLOČE 

Milan Jančiković, Zagreb 

Krajem mjeseca studenog 1966. puštena je u 
saobraćaj željeznička pruga normalnog kolosijeka 
Sarajevo—Mostar—Ploče. Time je znatno povećana 
veza jadranskog pojasa s unutrašnjošću zemlje. 

Jadranske luke koje su vezane željeznicom nor¬ 
malnog kolosjeka sa unutrašnjošću danas su slije¬ 
deće (si. 1): 

— Koper, vezan preko Pivke na Ljubljanu (u 
gradnji), 

— Pula, vezana preko Divače na Ljubljanu (s 
krakom Štalij e—Raša—Lupogla v), 

— Rijeka, vezana preko Ogulina na Zagreb (s 
krakom od Bakra do škrljeva) i preko Pivke 
na Ljubljanu, 

— Zadar, vezan preko Knina na Ličku i Unsku 
prugu prema Zagrebu, odn. preko Sunje na 
Beograd, 

— Šibenik, vezan preko Perkoviea istim pru¬ 
gama kao Zadar, 


— Split, vezan preko Knina na Ličku i Unsku 
prugu prema Zagrebu, odn. Beogradu, 

— Ploče, vezane preko Sarajeva na Posavsku 
željezničku magistralu Ljubljana—Zagreb— 
—Beograd preko Vrpolja, i 

— Bar, vezan preko Titograda—Titovog Užica— 
—Valjeva na Beograd (u gradnji). 

Nova magistrala Sarajevo—Ploče sada je zavr¬ 
šena samo u I etapi, koja predviđa vuču dizel-lo- 
komotivama. Troškovi te etape iznosili su 98 mi¬ 
lijardi st. dinara, od čega je Međunarodna bauka 
za obnovu i razvoj sudjelovala sa 35 milijardi. Dru¬ 
ga etapa izgradnje predviđa punu elektrifikaciju 
pruge uz naknadne troškove od oko 30—40 mili¬ 
jardi. 

Gradnja prve etape trajala je od 1958. do 1966. 
Na 194,6 km trase izgrađeno je 106 tunela dužine 
36,6 km i 91 most dužine 3,7 km (si. 2). Duž trase 
iskopano je i ugrađeno 7,3 miliona m 3 zemlje i ka¬ 
mena. U izgradnji učestvovalo je 14 građevinskih 
poduzeća iz Bosne i Hercegovine, Hrvatske, Srbije 
i Makedonije, sa 3.000 radnika i 60.000 KS meha¬ 
nizacije. Ovo pokazuje visoki stupanj opremljeno¬ 
sti mehanizacijom, pošto je koeficijent energije (od¬ 
nos KS prema broju radnika) iznosio 20 KS/R, da¬ 
kle duplo više nego što je jugoslavenski prosjek 
bolje opremljenih građevnih poduzeća. 

SI. 1 



Jedan od najtežih objekata bio je tunel »Jedri- 
nnje« zbog lošeg geološkog sastava, na kojeg se 
nailazilo pri iskopu tunela. Teškoće u radu su ot¬ 
klonjene primjenom posebne tehnologije ing. Petra 
Vujasinovića, uz primjenu suvremene mehanizacije 
za tunelske radove. Rekordni uspjesi izgradnje od 
12—14 m dnevno gotovog tunela postignuti su, za¬ 
hvaljujući objedinjavanju faza tunelskih radova pri 
miniranju, iskopu s transportom i betoniran ju. Be- 


Sl. 3 


SI 2 

toniranje tunel ske obloge obavljano je odmah po 
iskopu. 

Druga etapa izgradnje, tj. elektrifikacija cijele 
pruge, bit će izvedena po sistemu 25 Ikv 50 Hz do 
kraja juna 1967. Ove radove izvodi »Elektrosrhija« 
iz Beograda i »Energoinvest« iz Sarajeva. 

Najteža građevinska dionica bila je od Bradine 
do Konjica. Impozantno djelo građevinskog stva¬ 
ralaštva je most-vijadukt preko Neretve kod Ja- 
blanice, koji se uzdiže 67 m nad malim vodostajem 
Jaiblaničkoig jezera. 

Nova pruga počinje od novog sarajevskog ko¬ 
lodvora, uspinjući se blago do Tarčina. Tu se već 
nailazi na prve značajne objekte, koji svojom kon¬ 
struktivnom smijelošću i skladnošću impresioniraju. 
Prolazeći kroz tunel ispod Ivan planine trasa izbija 
na plato Bradine. Stara uskotračna trasa prelazila 
je preko Ivan planine zupčanicima uz nagib od 
65°/oo. Nova pruga na tom dijelu je mnogo duža, 
jer uspon ne prelazi 24%o. Poslije Konjica trasa pro¬ 
lazi duž Jablaničkog jezera. Na tom dijelu izgra- 
đen je krasan most, nazvan »gazela« (si. 3). Iz ka¬ 
njona Neretve trasa izlazi kod Čapljine, odakle 
prolazi plodnim Neretljanskim poljem preko Met¬ 
kovića i Opuzena, izlazeći na more kod Ploča. 

Puštanjem u promet ove pruge opet je privede¬ 
no kraju ijedno građevinsko djelo, koje je rezultat 
napora i rada građevinskih radnika, inženjera i teh¬ 
ničara ^projektanata i izvođača. Smjelosti izvedbe 
i konstrukcija uvršćuju ovu prugu u jednu od naj¬ 
zanimljivijih i tehnički naj složenijih u Evropi. Nje¬ 
ni graditelji opet su stajali na čelu općeg progresa, 
savlađujući surovost prirode i stvarajući svojim 
djelom nove temelje za razvoj 1 unapređenje bla¬ 
gostanja zemlje. 

NAJDUŽI MOST NAŠE ZEMLJE 
GRADI SE U ZAGREBU 

U Zagrebu je započeta izgradnja cca 160 metara 
dugog vijadukta za željezničku prugu, kroz istočni 
dio centralnog područja grada. Dvije velike ulice, 


Heinzelovu i Svetice, pruga prelazi na nadvožnja¬ 
cima, koji su u Sklopu ovog najdužeg mosta u na¬ 
šoj zemlji. To će biti naše prvo moderno rješenje 
prolaza željezničke pruge kroz grad, a na mostu 
će se nalaziti dva kolosijeka. 

Objekt je podignut nad teren tako, da ispod 
njega ostaje slobodna visina od 4,5 m za pješački 
i cestovni promet. Duž mosta će biti probijena no¬ 
va, oko 70 metara široka, Branimirova ulica u ko¬ 
joj će biti dva kolnika široka po 10,5 m za prolaz 
vozila, a posebni 9,0 m široki pojas predviđen je za 
tramvaj. 

U projektu je predviđeno, da će se prostori is¬ 
pod vijadukta, na stanovitim dijelovima, iskoristiti 
za poslovne prostorije, skladišta i garaže, te da će 
se mjestimično uz vijadukt izgraditi li visoke zgra¬ 
de u slične svrhe, jer će vijadukt u stvari činiti 
južnu fasadu Branimir ove ulice. 

Nadvožnjacima su otvori široki 16 i 13 metara, 
zbog propuštanja spomenutih ulica, a pojedini ot¬ 
vori vijadukta veliki su 7,5 m. Na svakih 47,0 m 
postavljen je jedan dvostruki stup, na kojem se 
konstrukcije prekidaju. Time je ostvarena moguć¬ 
nost rada u mnogo puta opetovanoj izvedbi na 
mjestu. U razmatranju mogućih rješenja pokazala 
se je monolitna kontinuirana pločasta konstrukcija 
kao optimalno rješenje. Debljina rasponske ploče 
vijadukta je 50 cm. Konstrukcija je klasično armi¬ 
rana. 

Projekt mosta izrađen je u Inženjerskom pro¬ 
jektnom izavodu u Zagrebu, projektant Prof. Ing. 
Kruno Tonković. 

1966. godine započela je izgradnja oba nadvož¬ 
njaka, a 1967. godine dovršit će se nadvožnjaci d 
zahvatiti izgradnja ostalog vijadukta. Radove izvo¬ 
de poduzeća Hidrotehna i V. Gortan iz Zagreba. 


va*/ja a/t a s v/aouktom 


S/MR 

Kratke vijesti - 

ŠTO TREBA DA PRETHODI IZGRADNJI OBJEKATA 

Izraženo je mišljenje, da bi u zakonu o investici¬ 
jama — u koji je inače već unijeta nova klauzula da 
se ne može početi s investicionom izgradnjom prije 
nego što se osiguraju sva potrebna sredstva — trebalo 
dodati, da se podizanju objekata ne smije pristupiti 
dok se ne izradi temeljit i definitivan glavni projekt, 
koji bi pokazivao racionalnost investicije. 

Institut za ekonomiju industrije u Beogradu izra¬ 
dio je krajem 1966. godine specijalnu studiju o pro¬ 
blemima aktiviranja uloženih sredstava, iz koje studije 
proizlazi da se posljedice sporog aktiviranja investicija 
osjećaju nešto teže u Srbiji nego u ostalim našim re¬ 
publikama. Uslijed nepravovremenog aktiviranja inve¬ 
sticija, tj. nezavršavanja objekata u određenim roko¬ 
vima, u SR Srbiji je za posljednjih deset godina, tako 
reći, bačeno u vodu oko 220 milijardi st. dinara. 

Očigledno je da je to utjecalo na stanje u čitavoj 
privredi, a posebno na mogućnosti razvoja industrije. 
U spomenutoj studiji, u kojoj su analizirana 194 ob¬ 
jekta, kaže se da je 40% njih građeno između 2,5 i 4 
godine, 20% više od 4 godine, a samo 15% završeno je 
u rokovima do 20 mjeseci. 

KREDITIRANJE ZAVRŠNIH RADOVA NA 
IZGRADNJI HIDROSISTEMA »D-T-D« 

Do jeseni prošle godine u Direkciji hidrosistema 
»Dunav—Tisa—Dunav« u Novom Sadu vladala je za¬ 
brinutost. Na nekim dionicama kanala radovi su bili 
u zastoju. No, sasvim neočekivano, pojavio se jesenas 
velik broj stranih fiirmi zainteresiranih da kreditiraju 
nastavak najvećih radova u našoj poljoprivredi. 

Osiguranih sredstava nema dovoljno za potpuno re¬ 
aliziranje plana izgradnje ovog najvećeg jugoslaven¬ 
skog hidrosistema. Zato u Direkciji traže putove do 
novih izvora prihoda. Posao u koji bi se mogli uklju¬ 
čiti inozemni partneri jest izgradnja zasebnih sistema 
za navodnjavanje posjeda oko 70 poljoprivrednih or¬ 
ganizacija u APV. U planu je da se udruže sredstva 
tih 70 organizacija sa stranim kreditima i raspoloži¬ 
vim sredstvima Direkcije. U svakom slučaju na taj 
način bi se priveo kraju taj veliki hidrograđevni pot¬ 
hvat i svi radovi bi bili ubrzo dovršeni. 

Direkcija postavlja uvjet da rok vraćanja kredita 
bude duži od 10 godina. Veliko je zanimanje 15 firmi 
iz SR Njemačke, SAD, Italije, Nizozemske i nekih dru¬ 
gih zemalja. 

REORGANIZACIJA PODUZEĆA ZA CESTE 
HRVATSKE 

Već lani je od strane Zajednice poduzeća za ceste 
Hrvatske predložena reorganizacija ovih poduzeća u 
1967. godini. Prema stanju u god. 1966, djelovalo je 
na području Hrvatske 13 poduzeća za ceste. Predloženo 
je da se ona pref armira ju u 4 regionalna poduzeća za 
ceste, a sjedišta bi im bila u: Zagrebu, Osijeku, Rijeci 
i Splitu. Krajem 1966. je u nadležnim odborima Sa¬ 
bora raspravljano također i o prenošenju sredstava za 


održavanje i modernizaciju cesta na komunalna ili re¬ 
gionalna poduzeća za ceste. U pogledu kontrole tro¬ 
šenja ovih sredstava, podržan je prijedlog da se pri 
poduzećima za ceste formiraju savjeti korisnika mo¬ 
tornih vozila i cesta. 

U odborima Sabora je ujedno izneseno, da će se u 
daljim programima ići na gradnju auto-putova s dva 
smjera, a od vlasnika vozila naplaćivala bi se taksa. 
Prva takva dionica bila bi Zagreb—Karlovac, a kasnije 
do Rijeke. 

NAFTOVOD BAKAR—SISAK BIT ĆE SAGRAĐEN 
DO MAJA 1968. 

Kako saznajemo kombinat »INA« iz Zagreba, »Naf- 
tagas« iz Novog Sada i Rafinerija nafte iz Bosanskog 
Broda sporazumjeli su se o gradnji 505 km dugog ju¬ 
goslavenskog naftovoda. Kraću vijest objavili smo u 
broju 10/66. Sada opširnije informiramo. 

Pripreme za izgradnju ovog našeg prvog magistral¬ 
nog naftovoda od Bakra do Siska, a kasnije do Bo¬ 
sanskog Broda i Pančeva, uglavnom su pri završetku. 
U proljeće 1967. počinju prvi radovi na terenu. Do 
maja 1968. trebao bi biti završen prvi dio — od Bakra 
do Siska, a godinu dana kasnije i ostali krakovi naf¬ 
tovoda. 

Nosilac radova je zagrebačka »INA«, iu kojoj se 
formira posebni pogon za gradnju i ekspoataciju naf¬ 
tovoda — kao zajedničko osnovno sredstvo tri part¬ 
nera. Od ukupnih troškova gradnje »INA« će dati 42%, 
a »Naftagas« i Rafinerija Bos. Brod po 29%. Pri tom 
će se koristiti i strani krediti, jer isu velike svjetske pe¬ 
trolejske kompanije zainteresirane za sudjelovanje u 
investicijama i davanju kredita za gradnju jugoslaven¬ 
skog naftovoda. 

Preostali su poslovi financijske naravi, ugovaranje 
inostranih kredita, opreme u zemlji i inozemstvu, izbor 
izvođača radova. 

Služba za investicije kombinata »INA« i zagreba¬ 
čki Institut za naftu izradili su idejni projekt, a pri 
kraju izrade je i generalni projekt naftovoda, dok je 
sama trasa već obilježena na terenu. 

Obavješteni smo da će biti upotrebljena najsuvre¬ 
menija tehnika za gradnju naftovoda i da će svi ra¬ 
dovi biti potpuno mehanizirani. 

Trasa naftovoda i dinamika njegove izgradnje je sli¬ 
jedeća: prvi magistralni krak Bakar—Sisak dug je 
176,5 km a kapacitet je 17 miliona tona sirove nafte 
godišnje. Ispred Rafinerije nafte u Urinju izgradit će 
se postrojenje za prihvaćanje brodova tankera do 
100.000 t nosivosti i 10 golemih skladišta po 40.000 m 3 
zapremine. To će biti najveća skladišta za tekuće go¬ 
rivo u našoj zemlji. Izgradit će se i novi odvojak Ja¬ 
dranske cestovne magistrale dug 4 km, kako bi se ta 
cesta izvela iz područja budućih postrojenja naftovoda. 
Glavna crpna stanica potiskivat će naftu oko Bakar¬ 
skog zaliva preko Krasice i Praputnjaka do Zlobina 
iznad Plasa na 880 m nadmorske visine, a odatle dru¬ 
ga crpna stanica do najviše tačke na trasi — 1100 m. 
Posavski dio naftovoda ići će dolinom Save od Siska 

do Bos. Broda (134,5 km), te dalje do Vukovara (87 
km). Krak od Siska do Bos. Broda imao bi se završiti 
do oktobra 1968. a od Bos. Broda do Vukovara do 
jula 1969. g. Porastom prometa ,i potreba naftovod će 
se produžiti od Vukovara do Pančeva, gdje se već gra¬ 
di velika rafinerija nafte. 

Najzad, tranzitni krak jugoslavenskog naftovoda 
bit će položen od Siska preko Save do Popovače, preko 
obronaka Moslavačke gore do Žabnog i preko Bilo-gore 
do Botova, gdje prelazi Dravu nedaleko Koprivnice i 
iza mađarske granice kod Nagy Kanysze spojit će 
se s mađarskim naftovodom do Budimpešte. Ovaj krak 
izgradit će se onda kad to bude u skladu s potrebama 
tranzita tekućih goriva za Mađarsku, CSSR, Austriju 
i druge zemlje. 

Promjer cijevi bit će oko 90 cm; kasnijim ubaciva¬ 
njem novih crpnih međustanica moći će se relativno la¬ 
ko i brzo povećati propusna moć i iznad predviđene. 
Naftovod će biti potpuno automatiziran, njime će se 
upravljati s komandne ploče u Urin ju kod Bakra po¬ 
moću teleJkomunikacionih uređaja, a kvarovi će se 
automatski dojavljivati i popravljati. U isto vrijeme 
moći će se transportirati više vrsta tekućih goriva 
zahvaljujući primjeni sistema plastičnih lopti koje će 
se potiskivati kroz cijev. U sve tri smjene na cijeloj 
trasi radit će svega 45 ljudi. 

Ukupni troškovi naftovoda iznosit će preko 550 mi¬ 
liona n. d., od čega za dionicu Bakar—Sisak 320 mi- 
liona. 

IZGRADNJA U SISAČKOM KOTARU 

S prošlom godinom završena je još jedna radna go¬ 
dina realizacije tzv. »Banijske koncepcije« razvoja ne¬ 
razvijenog područja Sisačkog kotara. Svečano je obi¬ 
lježeno dovršenje nekoliko značajnih objekata u Sisku, 
Petrinji i Hrv. Kostajnici. Predana je saobraćaju as¬ 
faltirana cesta od Petrinje do Hrv. Kostajnice u dužini 
od 33 km, koja će omogućiti, uz već ranije završene 
ceste Petrinja—Glina i Hrv. Kostajnica—Dvor na Uni, 
da se sve banijske komune po vežu suvremenim pute- 
vima sa Siskom (kotarskim centrom) i odatle sa osta¬ 
lim centrima naše zemlje. Puštena je u rad novosa¬ 
građena tvornica stočne hrane u Petrinji, nova tvor¬ 
nica furnira u Češkom Selu (općina Petrinja), a Ko¬ 
stajnica je dobila novosagrađeni vodovod. U Dvoru 
na Uni predano je na upotrebu nekoliko novih obje¬ 
kata. Između ostalog proradila je nova pilana u DIP-u 
»Šamarica«, zatim Mješaonica stočne hrane u Divaši, 
Dom kulture u Javorniku. 

Kako se očekuje glavne akcije u 1967. bit će slije¬ 
deće: asfaltiran je ceste Glina—Topusko, zatim izgrad¬ 
nja najvažnijih školskih objekata na području komu¬ 
ne Glina i Kostajnica, te dovršenje nekih zdravstvenih 
objekata u centrima banijskih komuna. 

IZGRADNJA NOVOSADSKOG PRISTANIŠTA 

Na Dunavu kod Novog Sada gradi se veliko i suvre¬ 
meno pristanište, koje će po veličini i opremljenosti 
biti drugo po redu među jugoslavenskim rječnim pri¬ 
staništima. Ujedno se na obali ovog pristaništa gradi 
i veliki Centar za raspodjelu mineralnih gnojiva za 
vojvođanske poljoprivrednike. 


Pristanište se uveliko već koristi, a montiranjem i 
treće petotonske dizalice bit će omogućen godišnji isto¬ 
var i utovar oko 800 hiljada tona razne robe. 

Kanal je u pristaništu dubok tri metra i to omo¬ 
gućuje brod ovima nesmetan ulazak i izlazak dz prista¬ 
ništa. Osim toga neće biti smetnji ni pri većim vodo¬ 
stajima Dunava. Izgradnja ovog pristaništa osigurava 
Novom Sadu i njegovoj bogatoj poljoprivrednoj oko¬ 
lini ne samo jeftinu otpremu velikih količina žitarica 
i njihovih prerađevina, već i dopremu čelika iz želje¬ 
zara u Smederevu i Sisku, bakra i Borskog rudnika 
(preko dunavskog pristaništa u Prahovu) i cinka iz 
Šapca. 

Od posebnog je značenja činjenica da kroz Novi Sad 
i njegovo zaleđe prođe godišnje 250.000 tona mineralnih 
gnojiva za poljoprivredu. Zbog toga se u užoj prista¬ 
nišnoj zoni privodi kraju izgradnja jednog od najvećih 
distributivnih centara za ova gnojiva. Centar će biti 
potpuno automatiziran za skladišne, utovarne i isto- 
varne manipulacije, kao i opskrbljen strojevima za pa- 
kovanje gnojiva. 

IZGRADNJA NOVIH HOTELA NA JADRANU 

Više od 60 miliona n. dinara novih kredita odobrio 
je »Generalexport« hotelskim poduzećima na Jadranu. 
Poduzeće »Generalexport« je dosad uložio na Jadranu 
više od 120 miliona n. dinara, od čega oko 110 miliona 
prošle i pretprošle godine. Hotelska poduzeća su se 
obavezala da će kredite vratiti u devizama. Godine 
1966. investicije u izgradnju novih hotela na Jadranu 
koncentrirane su na području Dubrovnika, Opatije, 
Brela, Hvara i Primoštena. Tim kreditima dobit će se 
za sezonu 1967. ukupno 1065 novih kreveta, a rekon- 
struirat će se još hoteli s 1100 kreveta. 

Na listi hotela koji se grade ili preuređuju uz po¬ 
moć »Generalexportovih« kredita nalaze se: turističko 
naselje Plat kod Dubrovnika sa 530 kreveta, preure¬ 
đenje starih hotelskih zgrada »Excelsiora« i »Imperi- 
ala« u Dubrovniku sa 300 kreveta, zatim depadansa 
hotela »Maestral« u Brelima kod Makarske sa 185 kre¬ 
veta, dovršenje »Adriatica« u Hvaru, nova depadansa 
»Adriatica« u Jelsi na Hvaru, novi hotel »A« katego¬ 
rije u Primoštenu sa 332 kreveta, te rekonstrukcija i 
proširenje opatijskih hotela: »Brioni«, »Jadran« i »Du¬ 
brovnik«, kao i dovršenje hotela »Adriatic« u Opatiji. 
Do početka sezone bit će završeni i hoteli u Starigradu 
na Hvaru i u Biogradu na moru. Uskoro bi trebalo biti 
rješeno pitanje kredita hotelskom poduzeću u Cavtatu 
za zigradnju hotela sa 480 ležajeva. 

Ove, 1967. godine, trebala bi početi i izgradnja dva¬ 
ju hotela »de luxe« kategorije za koje će »General- 
export« dati kredit hotelskom poduzeću »Dubrovnik«. 

DO 1971. DVADESETAK ELEKTROCENTRALA 

Postoje izgledi da će 1971. biti dovoljno struje za sve 
potrebe. Tada bi naša zemlja proizvodila godišnje oko 
36 milijardi kwh električne energije, što je preko dva 
puta više nego što je iznosila proizvodnja u 1966. 
godini. U gradnji je, ili neposredno pred početkom ra¬ 
dova, dvadesetak novih elektrocentrala, koje će biti 
završene do 1970. HE »Đerdap« će se pustiti u pogon 
1971. godine. 

DA LI CE SE DOVRŠITI GRADNJA TERETNE 
LUKE U ZADRU 

U Zadru ,se traži novac da se nastave radovi na 
dovršenju luke »Gaženica«. Zadarska teretna luka po¬ 
čela se je graditi prije 14 godina, i to u vezi s grad¬ 
njom željezničke pruge Knin—Zadar. Dosad je u luci 
dovršen samo maleni dio radova, a za potpuno ospo¬ 
sobljavanje teretne luke trebalo bi osigurati 18 miliona. 
Za sadašnje radove utrošeno je oko 4 miliona. Prema 
sadanjim koncepcijama, ako se nađu sredstva, dovršio 
bi se i kompletirao prvi vez, koji bi mogao 1967. pri¬ 
miti prve brodove. Isotodobno bi se izgradilo i 3.000 
m 2 suvremenog skladišnog prostora, prilagođenog obra¬ 
di specijalnih tereta. Ako se osiguraju sva potrebna 
sredstva, kompletna luka bi bila dovršena do početka 
1969. god. 

No postavilo se pitanje kako će ova luka uz već po¬ 
stojeće a nove luke u Pločama i Baru osigurati pola 
milijuna tona robe za popunjen je svojih lučkih kapa¬ 
citeta, kada će gotovo sve ostale jadranske luke imati 
istodobno i do 30°/o neiskorištenih uređaja. U prvom 
redu Zadrani očekuju da će nakon dovršenja novih 
luka neminovno doći do šire raspodjele tereta. Uvo¬ 
znici i izvoznici će se, kažu u Zadru, orijentirati na 
one luke koje ponude bolje uvjete. Namjera je da se u 
Zadru uskladištava tekstilna sirovina, koja bi tu bila 
dezinficirana i dezinsicirana. Neka se poduzeća intere¬ 
siraju za izvoz drvne građe preko zadarske luke. Po¬ 
stoje i mogućnosti za promet fosfata i nekih drugih ra¬ 
sutih tereta. Dobri su izgledi i za uređenje petrolejske 
luke, za što je zainteresiran kombinat »INA«. 

Kad govore o neophodnosti dovršenja luke, Zadrani 
spominju i interese željeznice, jer je željeznici neopho¬ 
dan teret zbog rentabilateta. 

ZA UŽU SPECIJALIZACIJU I PODJELU RADA 

Za nastupe naših građevinskih poduzeća u inozem¬ 
stvu karakteristično je ono što važi i za njihov rad u 
zemlji. Naime, kao što na domaćem tržištu još nije na 
osnovu međusobnih dogovora i sporazuma izvršena uža 
specijalizacija i podjela rada, to se osjeća a na vanj¬ 
skom tržištu. To je konstatacija sa nedavne sjednice 
Odbora za izvođenje investicionih radova u inozem¬ 
stvu, koji odbor djeluje u sklopu Privredne komore 
Hrvatske. 

No, ipak kao da stvari u zadnje vrijeme kreću na¬ 
bolje. Građevinari se ipak nađu za »zajedničkim sto¬ 
lom« ne samo radi međusobnih dogovora o »podjeli« 
posla u inozemstvu nego zajedničkim snagama traže 
rješenja za neke probleme koji ih tište, u prvom redu: 
socijalno osiguranje, banke i slično. Osim toga surad¬ 
nja se proširuje i izvan republičkih granica, jer je 
navedeni odbor u Zagrebu uspostavio čvršće veze sa 
sličnim odborima i komisijama u Sarajevu, Ljubljani 
i Beogradu. 

U diskusijama se ističe da bi se građevinska podu¬ 
zeća morala udruživati na bazi specijaliziranih poslova 
koje obavljaju, i to u okviru udruženja koja već u 
zemlji postoje (združena poduzeća niskogradnje, uzeta 
su za primjer). Predloženo je da se koordinaciona ti¬ 
jela, odbori i komisije za izvođenje investicionih ra¬ 


dova u inozemstvu, koriste više kao »tribina« za me¬ 
đusobnu razmjenu iskustava, tehničkih, pravnih i fi¬ 
nancijskih. Kad se, naime, odlazi u neku stranu ze¬ 
mlju neophodna su zajednička istraživanja i studije 
tržišta, a ne da to obavlja svako poduzeće za sebe, 
što je nekvalitetni je i mnogo skuplje. 

JNA U IZGRADNJI ZEMLJE 

Jedinice inženjeri je JNA su u poslijeratnom peri¬ 
odu izgradile i rekonstruirale 2.662 km cesta, 618 km 
željezničkih pruga i 64 vodoprivredna objekta. U go¬ 
dini 1966. je kroz praktičnu obuku izgrađena cesta 
Gostivar—Kičevo, potpuno završeno 25 km na Ibair- 
skoj magistrali, a radilo se i na nekim drugim ob¬ 
jektima. U vojnom građevinarstvu, koje je postiglo 
značajne rezultate, zaposleno je blizu 20.000 radnika, 
a brutoprodukt svih vojnograđevimskih poduzeća je 
oko 1 milijarde novih dinara. 

KOMBINAT »JUGAL« 

Osnovano je udruženje »Jugoslavenski aluminij um« 
ili skraćeno »Jugal« sa sjedištem u Splitu, čiji su zasad 
članovi: Tvornica lakih metala »Boris Kidrič« u Šibe¬ 
niku, Aluminijski kombinat« u Mostaru, rudnik boksita 
»Jadral« u Obrovcu 1 zadružno elektroenergetsko po¬ 
duzeće »Elektroprivreda Dalmacije« u Splitu. Osniva¬ 
nje udruženja »Jugal« je plod nastojanja, da se raspo¬ 
loživi sirovinski, prerađivački i energetski kapaciteti 
i iskusni kadrovi ujedine zajedničkim programom u 
okvru šireg područja. Njegova je svrha još da okupi i 
druge radne organizacije koje imaju interesa da su¬ 
djeluju u jačanju aluminijske industrije u Jugoslaviji. 

»Jugal« je zamišljen kao jezgra buduće gigantske 
radne organizacije koja treba da ponese razvoj naše 
aluminijske industrije, učini je jednom od jugoslaven¬ 
skih najdinamičnijih industrijskih grana i ključnom 
granom u prodoru na svjetsko tržište. Ekonomska gru¬ 
pacija »Jugal« treba da afirmira ideju da se radne or¬ 
ganizacije prije svega orijentiraju na vlastita sred¬ 
stva i na aranžmane sa stranim partnerima u vođenju 
investicione i razvojne politike. Rekonstrukcije su u 
punom toku, a pripremaju se projekti za nove grad¬ 
nje — pogon za preradu glinice u Mostaru i elektroliza 
u Šibeniku. 

U nekoliko redaka ... 

JOŠ JEDAN MOST PREKO SAVE na području Za¬ 
greba gradi se kod Sesveta. Nakon opsežnih priprema, 
jesenas je počela montaža novog čeličnog mosta. U novi 
most dužine oko 440 m, širine 9 m, koji će imati dva 
kolosijeka, bit će ugrađeno 1.700 tona čelične konstruk¬ 
cije. 

NAJVIŠA ZGRADA u Zagrebu je hotel za samce, 
što ga u neposrednoj blizini bazena SD »Mladost« kraj 
Zapadnog kolodvora gradi zagrebačko građevno podu¬ 
zeće »Industrogradnja«. To je ujedno i jedan od naj¬ 
viših stambenih objekata u zemlji. Hotel je visok 80 
m. Krajem 1966. ovaj objekt dobio je posljednji, dva¬ 
deset i treći kat i svoju konačnu visinu. Hotel će imati 
342 sobe sa po 2 kreveta. Rok dovršenja unutrašnjih 

radova je juli 1967. Projektant je Projektni biro »AGI 
46« iz Karlovca (Ing. S. Jelinek). Vrijednost radova iz¬ 
nosit će oko 15 miliona novih dinara. 

NOVOGRADNJA, zagrebačko građevno poduzeće, 
prodaje veći broj jednosobnih i dvosobnih komfornih 
stanova sa centralnim grijanjem u Dubravi. Stanovi 
će biti useljivi u augustu 1967. 

BLIŽE SESVETAMA NEGO ZAGREBU raste stam¬ 
beno naselje Dubac. Prvih stanovnika ima već oko 5000. 
Sadašnji vlasnici lijepih i udobnih obiteljskih kućica 
uglavnom su poplavljeni građani Trešnjevke, Trnja i 
drugih postradalih gradskih područja. Oni novi kupuju 
parcele na licitaciji. Urbanistička maketa mnogo obe¬ 
ćava: urediti sve komunalije do 1970, a zatim izraditi 
školu, dječje ustanove, sportske dvorane, restorane, 
opskrbni centar i niz drugih objekata. Centralna ulica 
u ovom naselju danas je međuopćinska granica izme¬ 
đu Zagreba i Sesveta, koja je naselje Dubac raspolo¬ 
vila, ali ne i razjeđinila. 

U TRNJU (Zagreb) još ima predjela gdje se smje¬ 
njuju oblici suvremene i ostaci nekadanje stambene iz¬ 
gradnje: neboderi polako stežu obruč oko posljednjih 
trnjanskih prizemnica. Neboderi će uskoro prekriti le¬ 
dine. I Trnje doživljava svoju urbanističku promjenu. 
Divljoj je izgradnji rečeno »stop«. Sve je predviđeno 
za suvremene stambene i poslovne objekte, kao i grad¬ 
nju nekoliko sportskorekreacionih centara. Na Trnju 
raste i tzv. »fakultetska četvrt«. Pokraj Filozofskog i 
Elektrotehničkog fakulteta i Visoke tehničke škole, sa- 
gradit će se i novi Strojarsko-brodograđevni fakultet. 

RIJEKA. Poduzeće »Konstruktor« gradi podvožnjak 
u ulici Borisa Kidriča. Kako je poznato taj prijelaz 
preko željezničke pruge u Kidričevoj ulici bio je naj¬ 
veća zapreka prometu na Jadranskoj magistrali na 
potezu Rijeka—Opatija—Trst. 

IZGRADNJA ZAGORSKE MAGISTRALE se nasta¬ 
vlja. U maju 1960. inženjerske jedinice JNA počele su 
izgradnju prve dionice Zagorske cestovne magistrale 
u dužini od 30 km. Zajedno s pripadnicima JNA na 
magistrali su radili (i rade) radnici iz Hrvatskog Za¬ 
gorja, Prigorja i Bosne. Izgradnja se neće zaustaviti 
sve dok ne dosegne prvog državnog susjeda — Austri¬ 
ju, tj. jugoslavensko-austrijsku granicu. Bit će to su¬ 
vremena automobilska cesta koja će spajati dvije naše 
republike (Hrvatsku i Sloveniju) i dvije države (SFRJ 
i Austriju). Sada se izvode završni radovi na velikom 
vijaduktu iznad Krapine. 

ČAKOVEC. Radovi na novom i jedinom hotelu do¬ 
bro napreduju. Zgrada je izvana završena, a preoistaju 
unutarnji uređaji. Uređuje se prilazni put, dug oko 
pola kilometra, koji će povezati hotel sa Nazorovim 
šetalištem. 

OSIJEK. Istočno od Šećerane, nedaleko Vukovarske 
ceste, izrastao je jesenas nov impozantan objekt, visok 
tridesetak metara, silos kapaciteta 1000 vagona. Objekt 
je u završnoj fazi izgradnje i opremanja. Do iduće 
žetve sagradit će se još dva takva objekta. 

ŠIBENIK. Na poluotoku dugom 5 km na kojem se 
nalazi selo Zablaće nedaleko Šibenika treba početi iz¬ 
gradnja velikog turističkog naselja. U deset godina tu 
će izrasti turistički grad sa 15.000 ležajeva. Realizacija 


čitavog projekta koštat će oko pola milijarde novih di¬ 
nara. Na današnjem kršu izniknut će dvadesetak ve¬ 
likih suvremenih hotela, pristaništa i niz pratećih 
objekata. 

SPLIT. Do kraja maja 1967. pista na novom aero¬ 
dromu »Split« u Kaštelanskom polju bit će produžena 
na 2.900 m. Splitski aerodrom, koji je pušten u promet 
krajem 1966, projektirao je poznati stručnjak Ing. Lu- 
kić iz Beograda, a građevinske radove izvelo je ljub¬ 
ljansko poduzeće »Slovenija-ceste«. 

PULA. Direkcija za civilnu zračnu plovidbu SFRJ 
saopćila je da će se aerodrom »Pula« otvoriti 1. V 
1967. za međunarodni i unutrašnji javni saobraćaj, 
svake subote od 12,00 do ponedjeljka 06,00 sati. Izgra¬ 
dit će se i pogonsko skladište. 

METKOVIĆ. Pušten je u saobraćaj novi most na 
Maloj Neretvi kod Opuzena. Tim mostom dugim 90, 
a širokim 9 m, konačno je spojena tzv. Bosanska s Ja¬ 
dranskom magistralom. Radove je izvelo dubrovačko 
poduzeće »Graditelj«. 

U NOVOM BEOGRADU su u toku radovi na izgrad¬ 
nji prodajno-servisnog centra zapadnonjemačke fabri¬ 
ke automobila »Volkswagen«, čiji je generalni zastup¬ 
nik za SFRJ beogradsko poduzeće »Intereksport«. Cen¬ 
tar će biti prava »auto-kuća«. 

SAVEZNA DIREKCIJA ZA ISHRANU uložit će oko 
40 miliona novih dinara u izgradnju novih skladišta za 
smještaj rezervi. Predviđeno je da se polovina tih sred¬ 
stava utroši za gradnju hladnjače, rashladnih skladišta 
i drugih objekata za čuvanje rezervi mesa, masti, jaja, 
mliječnih proizvoda, voća i povrća. Druga polovina 
upotrijebit će se za izgradnju novih silosa i cisterni 
koji služe za žito, šećer i uljarice. 

SIMPOZIJUM posvećen izgradnji gradova u Jugo¬ 
slaviji bio je potkraj 1966. održan u Beogradu. Organi¬ 
zator je bio Savezni zavod za urbanizam, komunalna 
i stambena pitanja. Tema je bila: »Ekonomski aspekti 
izgradnje gradova u Jugoslaviji«. Simpozijumu je pri¬ 
sustvovalo 160 učesnika iz naučnih i stručnih institu¬ 
cija iz naše zemlje, a pored njih i eksperti iz Madžar¬ 
ske, Poljske i USA. 

NEGOTIN. U toku su radovi na modernizaciji i as¬ 
faltiran ju ceste od Slatine do poznatog izletničkog 
mjesta Vratna kod Negotina. Za izgradnju 16 km ceste 
bit će utrošeno 1,9 milijuna n. dinara. Cesta će biti do¬ 
vršena polovinom 1967. Radove izvodi Preduzeće za 
puteve iz Zaječara. 

BOR. Radovima na probijanju tunela ispod Bora 
počela je izgradnja pruge normalnog kolosijeka Maj- 
danpek—Bor u dužini od 44 km. Izgradnja ove pruge, 
koja ima veliko privredno značenje za čitav ovaj dio 
Srbije, a posebno za investitora predstavlja je¬ 
dan od najzamašnijih poslova u realizaciji druge faze 
rekonstrukcije i proširenja kombinata Bor. Beograd¬ 
skom poduzeću »Tunelogradnja« povjereno je probi¬ 
janje 32 tunela na toj pruzi, u ukupnoj dužini od 13 
km. Dosad je bakarni koncetrat iz Majdanpeka do bor- 
ske topionice prevaljivao 444 km, dok će novom pru¬ 
gom prevaliti svega 44 km. Izgradnjom ove pruge bit 
će skraćen put od Majdanpeka do Bora za 400 km, od 

Beograda do Bora za 178 km, a od Prahova do Beo¬ 
grada za 109 km. 

SOKOBANJA. Građevinsko poduzeće »Ozren« po¬ 
čelo je ugovaranje i prodaju modernih kamp-ikuća. 
U Sokobamji i Vmjačkoj Banji su osigurane lo¬ 
kacije. To su betonske vikend-kuće, pogodne za mon¬ 
tažu i demontažu. Postoji 10 tipova, od jednosobnih do 
trosobnih. Za ugovaranje u razdoblju od novembra 
1966. do februara 1967. ovo poduzeće daje popust od 
10%. Cijene su raznovrsne, na primjer vikend-kućice 
tipa 4 (kuhinja, soba i terasa) 12.000 n. dinara. »Ozren« 
također nudi komforne montažne stanove. Konstrukci¬ 
ja zidova je betonska sa zračnom izolacijom, finalna 
obrada je klasična, a postoji 13 tipova od jednosobnih 
do trosobnih. Cijene se kreću od 32.000 do 60.000 n. di¬ 
nara. Ujedno se nude i komforni klasični stanovi u sa¬ 
stavu vila u centru Sokobanje, po cijeni 1200 n. dinara 
po 1 m 2 . 

SUBOTICA. Zbog Slabe potražnje, građevno podu¬ 
zeće »Intergral« planira za 1967. izgradnju svega 220 
novih stanova za subotičko tržište. U godini 1966. gra¬ 
đani Subotice su se odlučivali za izgradnju manjih 
prizemnih objekata, negoli za kupovinu gotovih sta¬ 
nova. Lani je preko polovine sredstava namijenjenih 
stambenoj izgradnji i prikupljenih u radnim organiza¬ 
cijama utrošeno na individualnu izgradnju, adaptaciju 
i dogradnju postojećih stambenih objekata. U brojka¬ 
ma to iznosi oko 4,6 milijuna novih dinara u odnosu 
na svega 1,04 koliko je dato za kupovinu novih stanova 


u novogradnjama. Po svemu sudeći, novosagrađeni sta¬ 
novi u višekatnicama su prilično skupi. 

PRIZREN. Prije predviđenog roka bili su završeni 
radovi na sfaltiranju druge dionice suvremene ceste 
Prizren—Priština, na dijelu od Suve Reke do Čaf 
Dulja. Time je zagrebačko poduzeće »Viadukt« sagra¬ 
dilo ukupno 30 km asfaltne ceste na ovoj relaciji. Na 
relaciji Prizren—Priština ostalo je za 1967. neasfalti¬ 
ranih svega 13 km, i to od Caf Dulja do Štimlja. U 
toku su pripremni radovi i za preostalih 13 km, čija je 
izgradnja također povjerena »Viaduktu«. Izgradnjom 
ove ceste Metohija se povezuje s Jadranskom magistra¬ 
lom i auto-putom »Bratstvo i jedinstvo«. 

OHRID. Izrađuje se tehninčka dokumentacija za 
modernizaciju ohridskog aerodroma. Planira se, da se 
aerodrom uredi i opremi za »Charter letove«. 

SKOPJE. Prvu nagradu na konkursu za idejni pro¬ 
jekt nove zgrade CK SKM u iznosu od 25.000 n. dinara 
dobio je Ing. arh. Petar Muličkovski iz Skopja. 

NIKŠIČ. Prije 17 godina formirano je građevinsko 
poduzeće »Crna Gora«. Njegova djelatnost zahvaća sve 
sektore gradnje. Uspjesi u izgradnji ključnih objekata 
svrstali su ovo poduzeće u red renomiranih građevnih 
kolektiva u SFRJ. Njegova osnovna sredstva danas 
predstavljaju vrijednost od 19 milijuna n. dinara. Me- 
haniziranost je takva, da može odgovarati svakoj obla¬ 
sti gradnje na suvremen način. Poduzeće ima svoj pro¬ 
jektni biro. 

R. P. 


Kongresi i sastanci - 

simpozij o opCoj vodnoj ekonomiji 

NA KRŠU 

U okviru proslave stogodišnjice Jugoslavenske 
akademije znanosti i umjetnosti održan je u Splitu 
od 3. do 7. studenog 1966. Simpozij o općoj vodnoj 
ekonomiji ina kršu. 

Voda je stalni problem za čovjeka na kršu. Ili 
je na nekim područjima ima i previše, ili je pak 
na drugim područjima uopće nema, odnosno ima 
toliko malo da je prava rijetkost. 

U prvom referatu na simpoziju »Čovjek i voda 
na krasu« dr Gušić je nizom fotosa dokumentirao 
traženje i napore čovjeka na kršu da dođe do vode. 
Zato nije ni čudo da je dominirajuća tema na ovom 
simpoziju bila opskrba vodom na jugoslavenskom 
kršu, naročito na jadranskom obalnom području. 
Ova je tema danas osobito aktuelna. Nagli razvoj 
turizma i svih pratećih djelatnosti, kao ugostitelj ¬ 
stva, poljoprivrede, saobraćaja, industrije, komu¬ 
nalnih službi i domaće radinosti, traži efikasno ri¬ 
ješen je opskrbe vodom. Turizam traži vodu na oba¬ 
li, uz jadransku magistralu, na otocima, na poljo¬ 
privrednim površinama, na turističkim punktovi¬ 
ma, na lovištima u zaleđu itd. 


Doći na našem kršu do vode, pronaći izvorišta* 
vodanosne slojeve, akumulirati i iskoristiti kriške 
vode za to treba poznavati sve faktore koji omo¬ 
gućuju njezin put iz atmosfere preko krša do mora. 
Treba zahvaliti Jugoslavenskoj akademiji znanosti 
i umjetnosti, odati priznanje organizatorima sim¬ 
pozija, posebno prof. Petriku, da su nam nizom re¬ 
ferata omogućili uvid u problematiku vode na kršu. 

U 37 referata u toku petdnevnog rada simpo¬ 
zija data je kompleksna slika vode i svega što je 
uz nju vezano na našem kršu. Geografi, geolozi, 
speleolozi, građevinari, urbanisti, hidrolozi, kemi¬ 
čari, biolozi, šumari, agronomi, liječnici, pravnici 
i ekonomisti detaljno su osvjetlili problem vode na 
kršu. Referenti su svojim referatima obuhvatili či¬ 
tav jugoslavenski krš, opisali to široko prostran¬ 
stvo, objasnili porijeklo i iskorištavanje krških vo¬ 
da, život vezan uz vodu sa svim tegobama i pro¬ 
blemima, te dali prijedloge kako za pristup tim 
problemima, tako i za njihova rješenja. 

S obzirom na tretiranu materiju razumljivo je 
da je najveći broj referenata bio iz redova građe¬ 
vinara, njih 12, slijede 7 geologa, 4 biologa, 3 ke¬ 
mičara, 3 liječnika itd. Učesnici Simpozija bili su 
uglavnom iz svih naših republika, predstavnici ka- 

ko naučnih ustanova, tako i zainteresiranih podu¬ 
zeća. Zapažen je veći broj predstavnika vodovodnih 
poduzeća sa područja krša, počevši od predstavni¬ 
ka Rižanskog vodovoda u Kopru do Gradskog vo¬ 
dovoda u Dubrovniku. 

Ovih 37 referata mogli bi prema temi koju obra¬ 
đuju svrstati u slijedeće grupe: 

— geografija jugoslavenskog krša 

— zaštita prirode na kršu i zaštita krških voda 

— geologija i speleologija krša 

— hidrologija i hidro fenomen i na kršu 

— kemijska slika krških voda 

— akumulacije i iskorištenje krških voda 

— opskrba vodom na teritoriju jugoslavenskog 
krša 

— higijensko-sanitarni problemi u vezi s vodom 
na kršu, te nekoliko ostalih tema. 

Referati su nam svojom povezanošću tema po¬ 
kazali put, što je naročito podvukao prof. Herak 
u svom referatu i diskusiji, da se samo zajednič¬ 
kim radom, kod istraživanja, studija i projektira¬ 
nja, svih zainteresiranih i odgovornih stručnjaka 
može doći do uspješnih i dobrih rezultata. U tom 
su smislu i izneseni pojedini referati. Uspjeh sim¬ 
pozija baš je u tome, što nam je na nizu primjera 
uspješne suradnje pojedinih naučnih disciplina na 
istraživanju krških voda dao uvid u način rješava¬ 
nja naših konkretnih zadataka. 

Opći a posebno hidrografski prikaz krša dao je 
prof. Roglić. On je iznio historijski razvoj života 
čovjeka na kršu, naglašavajući današnju važnost 
našeg krša u svjetskoj zajednici. Prof. Roglić istiće 
osnovnu teškoću u afirmaciji ovog područja, a to 
je »bezvodica — specifična krška nevolja«. 

Zaštiti prirode na kršu i zaštiti krških voda po¬ 
svećeno je više referata. Djelovanjem čovjeka na 
prirodu na kršu izazvalo je, prema mišljenju dr 
Gušića, negativne posljedice. Gusto obrasli krš ogo¬ 
lio je tokom vremena. Najvredniji prirodni objekti 
zakonom su zaštićeni kao spomenici prirode, rezer¬ 
vati, nacionalni parkovi i memorijalna prirodna 
područja, ali ing. Kevo u svom referatu predlaže 
i daljnja nastojanja i radove u tom pravcu na na¬ 
šem kršu. Posebno zanimanje izazvao je referat 
prof. Pavletića o važnosti sedrenih barijera za odr¬ 
žavanje prirodnih akumulacija površinskih voda na 
kršu. Antropogeni faktori, tkao najčešći, sprečavaju 
razvoj i održavanje barijera, tako da se ti divni 
primjerci prirodnih ljepota nalaze u opasnosti, kao 
npr. Plitvička jezera, slapovi Krke itd. 

Sve veća urbanizacija krškog područja, naročito 
obalnog dijela, zahtijeva sve veću eksploataciju 
krških nadzemnih i podzemnih tokova. Sa viših 
krških terasa u području jadranskog sliva voda se 
spušta prema moru noseći sa sobom sav biološki 
svijet kojeg je uz put pobrala, uz male mogućnosti 
filtracije. Referati prof. Matoničkina i prof. Petriika 
nas upozoravaju na posljedice eventualnih zagađi¬ 
vanja voda na višim terasama, koje će se na nižim 
terasama upotrebiti kao pitka voda. Doduše, refe¬ 


rat dr Emilija nas uvjerava da krška voda nije 
opasna kao direktni prenosilac zaraznih klica. 

Poslijeratna industrijalizacija i elektrifikacija 
naše zemlje pružila je velike mogućnosti u istra¬ 
živanju krša, posebno njegovih voda. Trebalo je 
iskoristiti ogromni hidroenergetski potencijal kr¬ 
ških voda. Na tom se poslu našao čitav niz struč¬ 
njaka, raznih specijalnosti, koji su zajedničkim na¬ 
porom omogućili izgradnju naših krških hidroener- 
getskih sistema kao HE Rijeka, Vinodol, Senj, Split, 
Jablanica, Dubrovnik i druge. Radovi iz tog vre¬ 
mena, koje je uglavnom finansirala jugoslavenska 
elektroprivreda (što su naročito istakli diskutanti) 
omogućili su nam detaljno upoznavanje pojedinih 
područja jugoslavenskog krša. Na temelju tada ste¬ 
čenog iskustva, znanja i uvida u velike mogućnosti 
akumuliranja krških voda, bilo je na simpoziju 
nekoliko zapaženih referata o akumulacijama na 
kršu. Akademik Luković, grupa Trumić-Mikulec, 
grupa Kuščar-Nossann, prof. Petrik, iznijeli su svo¬ 
ja mišljenja i svoje prijedloge o formiranju, o iz¬ 
gradnji i o iskorištenju kako prirodnih tako i um¬ 
jetnih krških vodnih akumulacija. 

Referati naših geologa iz Zagreba i Sarajeva 
opširno su nam opisali geologiju našeg krša, s po¬ 
sebnim osvrtom na područja gdje se može tražiti 
voda. Naročito je to lijepo pokazao prof. Herak za 
jadransko područje. Prof. Alfirević iz Splita pri¬ 
kazao je u svom referatu ispitivanje jadranskih 
vrulja i pledirao za daljnja istraživanja u cilju 
njihovog hidrotehničkog iskorištenja. 

Rezultate hidrološikih istraživanja na kršu dao 
je ing. Stepinac, a mogućnosti kao i tok izgradnje 
nekih hidroenergetskih sistema na kršu iznio je u 
svom referatu ing. Reštarović. 

Posebnu grupu referata predstavljaju radovi 
naših speleologa, ing. Božičevića, dr Maleza, R. 
Gospodarića, koji su nas uz vrlo uspjele projekcije 
upoznali s velikim brojem speleoloških objekata na 
kršu. Oni su se naročito osvrnuli na vodne tokove 
u tim objektima, ukazujući na mogućnosti njihovog 
iskorištivanja. Na osnovu svog dugogodišnjeg ispi¬ 
tivanja krških voda, prof. Petrik dao je kemijsku 
sliku ovih voda. 

Kako sam već napomenuo, opskrba vodom bila 
je dominirajuća tema na simpoziju. Gotovo su se 
svi referati dotakli ovog problema. Bilo je 10 re¬ 
ferata koji su neposredno tretirali problem opskrbe 
vodom na kršu. Referati su iznosili primjere već 
izvedenih zahvata, kao referati ing. Raca i ing. To- 
mašića o zahvatima u Istri i Hrv. Primorju. Drugi 
su referati predlagali nova rješenja. Te prijedloge 
odnosno mogućnosti opskrbe vodom na kršu mo¬ 
žemo ovako poredati: 

— zahvati krških vrela 

— iskorištenje podzemnih tokova u krškim spe¬ 
leološkim objektima 

• — izvedba podzemnih akumulacija 

— bušenje do vodonosnih slojeva 

— zahvati na hidroenergetškim akumulacijama 

— dvostruki vodovodi 

— dovod vode na otoke vodonoscima ili plov¬ 
nim rezervoarima iz gumenog platna ili iz 
plastičnih materija 

— desalinaoija morske vode. 

Iz referata grupe ing. Hećimović, Šinkovec i 
Volarić, vidimo koliko treba učiniti da se planirani 
broj turista primi i smjesti uz jadransku obalu. 
Impozantan broj od 2 miliona kupača dnevno, sa¬ 
mo na obali koja pripada Hrvatskoj, upozorava na 
zadatke koje treba riješiti, a među prvima je za¬ 
datak opskrbe vodom. 

Ing. Celegin, iznoseći podatke o već izvedenim 
zahvatima, posebno za veće dalmatinske gradove 
kao Zadar, Šibenik, Split i Dubrovnik, predlaže da 
se regionalni vodovodi (npr. za omiško-makarsko 
primorje) izgrade i vežu na hidroenergetske aku¬ 
mulacije u zaleđu. Prof. Alfirević govori o aktuel- 
nosti snabdjevanja vodom naših otoka. On daje 
interesantan prijedlog opskrbe otoka Brača pola¬ 
ganjem podzemnog cijevovoda na trasi Omiš—Po- 
stire. Ovim bi se cijevovodom dovela pitka voda 
na otok Birač iz akumulacije HE Split. Prof. Broz 
iznosi ekonomske komparacije rješenja opskrbe vo¬ 
dom jadranskog područja, uzimajući kao primjer 
rješenje opskrbe za otok Rab. 

Oskudica pitke vode na našim otocima ponu¬ 
kala je ing. Šimunovića da u svom referatu pred¬ 
loži i izgradnju dvostrukih vodova. Za osnovne 
životne i ihigijensko-isanitame potrebe vodovod pit¬ 
ke vode, a za druge svrhe, vodovod sa bočatom ili 
morskom vodom. Za dopremu pitke vode na otoke 
predlaže ing. Šimunović plovne rezervoare iz gu¬ 
menog platna ili iz plastičnih materija. O proble¬ 
mu dopreme pitke vode na otoke vodonoscima go¬ 
vorio je i dr Fio. 

Naročitu pažnju izazvali su referati prof. Ive- 
kovića i ing. Arneria o mogućnostima i ekonomici 
desalinacije morske vode, kao jednoj od mogućno¬ 
sti opskrbe vodom na našem jadranskom područ¬ 
ju, posebno za manja naselja ili Izolovane turistič¬ 
ke objekte. 

O hidričnim epidemijama kao posljedicama ne¬ 
pravilnog i nestručnog pogona i održavanja opskrb¬ 
nih sistema govorio je dr Suić. 

Prostor ne dozvoljava da se osvrnemo d na osta¬ 
le uspjele referate, kao od Prof. Lutovca, dr Ha- 
biča, M. Buljana, Prof. Anića i dr Pažura. 

Diskusija na ovom vrlo uspjelom simpoziju do¬ 
punila je referate, dajući mogućnosti i ostalim uče¬ 
snicima da iznesu svoja mišljenja i prijedloge. Po¬ 
sebno ovdje ističemo četiri glavna momenta u di¬ 
skusiji: 

— prema prijedlogu kojeg je iznio u svom re¬ 
feratu akademik Lukcvić, nastojati da se preko 
posebnog tijela Jugoslavenske akademije sakupi 
siva objavljena literatura o našem kršu, da se sa¬ 
kupi sva dokumentacija objavljena i neobjavljena 
o istraživanjima na kršu, sve studije i projekti, 
naročito iz poslijeratnog perioda. 

— nastaviti isa istraživačkim radovima na kršu, 
posebno o problemima na koje su referati ukazali, 


ne čekajući da jedino jugoslavenska elektroprivre¬ 
da finansira ove radove 

— prije donošenja riješenja, naročito za hidro- 
tehničke zahvate na kršu, konzultirati odgovaraju¬ 
će stručnjake iz svih naučnih djelatnosti koje ima¬ 
ju vezu sa dotičnim rješenjem 

— za sva predložena rješenja, posebno za op¬ 
skrbu vodom, izraditi ekonomsko-tehničku doku¬ 
mentaciju koja će opravdati izbor pojedinih kon¬ 
kretnih rješenja. 

Ing. Smiljan Kružić 

SIMPOZIJUM I KONGRES SAVEZA JUGOSLA¬ 
VENSKIH LABORATORIJA ZA ISPITIVANJE I 
ISTRAŽIVANJE MATERIJALA I KONSTRUKCIJA 

Od 8—10. XI 1966. održan je u Sarajevu sim- 
pozijum i kongres Saveza jugoslavenskih labo¬ 
ratorija za ispitivanje i istraživanje materijala i 
konstrukcija. Tematika simpozij uma bila je usmje¬ 
rena na primjenu suvremenih dostignuća u našem 
građevinarstvu u oblasti materijala i konstrukcija. 

Kongresu se odazvao neočekivano veliki broj 
(blizu 400 osoba) građevnih stručnjaka iz cijele Ju¬ 
goslavije. Sreli su se predstavnici građevnih insti¬ 
tuta i zavoda, građevne operative i inndustrije gra¬ 
đevnih materijala, građevnih srednjih, viših i viso¬ 
kih škola, projektnih organizacija i dr. Kongres je 
bio odlično pripremljen, zahvaljujući trudu orga¬ 
nizacionog odbora, a isto tako bili su na vrijeme 
štampani svi materijali, koje je uredio posebni re¬ 
dakcijski odbor, a opremio Jugoslavenski građevin¬ 
ski centar. 

Cilj simpozij uma bio je, da se produži ustalje¬ 
na praksa održavanja stručnog savjetovanja upo- 
redo sa skupštinom Saveza po nekoj aktuelnoj — 
unaprijed određenoj problematici. Ovog puta u 
pitanju su bila suvremena dostignuća ostvarena u 
našim naučnim institucijama prošlih godina, prila¬ 
gođena našim iskustvima. 

Tematika Simpozijuma 

I. Istraživanje materijala i konstrukcija sa aspekta 
suvremenih saznanja 

— Eksperimentalni rad kao doprinos unapre¬ 
đenja materijala i konstrukcija u građevi¬ 
narstvu 

— Novi doprinosi teorijskom i analitičkom tre¬ 
tiranju konstrukcija 

— U/ticaj dinamičkih sila na konstrukcije, na¬ 
ročito u vezi sa aseizmičkim građenjem 

— No-vi teorijski doprinosi u definiranju karak¬ 
teristika materijala i njihovog ponašanja pod 
opterećenjem 

— Suvremene eksperimentalne metode u istra¬ 
živanju materijala i konstrukcija 

— Novi i usavršeni strojevi, oprema i instru¬ 
menti, primijenjeni u ispitivanjima i istra¬ 
živanjima materijala i konstrukcija 

— Patologija građevinskih objekata i analiza 
patoloških pojava. 

Generalni izvjestilac za referate iz ove oblasti 
bio je prof. ing. Dobroslav Jevtić. 

Broj (referata po temi I bio je 27. 

II. Građevinski materijali — proizvodnja i primjena 

— Tehnološki postupci u cilju usavršavanja 
tradicionalnih građevinskih materijala (ve¬ 
zivnih sredstava, kamena, betona, opekarskih 
proizvoda, bitumena ii asfalta i dr.) 

— O usavršenim osobinama tradicionalnih ma¬ 
terijala 

— Tehnologija izrade lakih betona i osobine 
ovog materijala 

— O novim produktima drvne (industrije i nji¬ 
hovim osobinama 

— Sintetički materijali u građevinarstvu; nji¬ 
hove karakteristike i način ispitivanja 
— Reološke osobine građevinskih materijala 
— Nove metode ispitivanja građevinskih ma¬ 
terijala 

— Iskustva stečena u primjena građevinskih 
materijala (veziva, agregati, proizvodi od pe¬ 
čene gline i dr.) 

— Iskustva u primjeni izolacionih sredstava 
— Iskustva sa ugljovodoničnim vezivima. 

Generalni izvjestilac za referate iz ove oblasti 
bio je ing. Vidan Matić. 

Broj referata po temi II bio je 37. 

III. Nove ili usavršene građevinske konstrukcije 

— Prostorni i površinski konstruktivni sistemi 
— Novija iskustva u primeni prethodno napre¬ 
gnutog betona, naročito u montažnom načinu 
građenj a 

— Iskustva u primjeni specijalnih čelika u ar¬ 
miranom betonu (rebrasti čelik, cijevasti itd.) 
— Dostignuća u primjeni zavarenih čeličnih 
konstrukcija 

— Spregnute ii prethodno napregnute čelične 
konstrukcije 

— Primjena lakih metala u građevinarstvu 
— Iskustva u primjeni ljepljivih konstrukcija 
od drveta 

— Konstrukcije od lakog betona, keramike itd. 

Generalni izvjestilac za referate iz ove oblasti 
bio je ing. Milan Krstić. 

Broj referata po temi III — bio je 19. 

IV. Tehnička regulativa u građevinarstvu sa gle¬ 
dišta suvremenih potreba 

— Unapređenje proizvodnje putem regulative 
— Analiza sadanjeg stanja 
— Predlaže se program daljeg rada. 

Generalni izvjestilac za referate bio je ing. Mi¬ 
lutin Maksimović. 

Broj referata po temi IV — bio je 7. 

Skupština Saveza jugoslavenskih laboratorija 
bila je 10. XI s ovim dnevnim redom: 

1. Otvaranje Skupštine 

2. Izbor verifikacione i kandidacione komisije 


i ovjerača zapisnika 

3. Izvještaj Upravnog odbora o radu Saveza 
(prof. ing Dobrosav Jevtić) 

4. Izvještaj Nadzornog odbora (ing. Branislav 
Todorović) 

5. Izvještaj delegata RILEM-a (prof. ing. Vla- 
stimir Tufegdžić) 

6. Izvještaj Redakcijskog odbora (prof. ing. 
Branislav Kujundžić) 

7. Diskusija o podnijetim izvještajima 

8. Izbor počasnih i zaslužnih članova 

9. Izbori: 

— Upravnog odbora 
— Nadzornog odbora 
— Redakcijskog odbora 
— Predstavnik u RILEM-u. 

Skupština Saveza saslušala je izvještaje, koji 
su prikazali plodan rad Saveza, kako u okvirima 
naše zemlje, tako i u međunarodnim odnosima — 
sa RILEM-om i nekim njegovim komitetima. 

Tokom diskusije o izvještajima, formulisana su 
dva osnovna stava: 

— na domaćem polju: da poduzeća i industrija 
sve više traže suradnju i pomoć od istraži¬ 
vača, tako da tu suradnju treba sve više 
razvijati i njegovati, 

— na međunarodnom polju: postignuti su znat¬ 
ni uspjesi i afirmacija naših laboratorija u 
okviru RILEM-a, ali da se treba učiniti i 
znatno više jer su naši radovi na visokom 
međunarodnom nivou. 

U nastavku kongresa organizirana je stručna 
ekskurzija koja je obuhvatila posjetu HE Rame, 
HE Jablanice, HE Dubrovnik i HE Grančarevo, a 
prema slijedećem planu: 

Obilazak gradilišta brane Rama u Kovačevom 
Polju. Putovanje autobusima autoputom dolinom 
Neretve ii Jadranskom magistralom do Dubrovač¬ 
ke Rijeke, te asfaltnim putem do Trebinja. 

Obilazak brane »Gorica«. 

Obilazak brane »Grančarevo« u izgradnji. 

Obilazak strojarnice HE Dubrovnik kraj Cavtata 

Kongres Saveza jugoslavenskih laboratorija za 
ispitivanje i istraživanje materijala i konstrukcija 
u Sarajevu održan je upravo u vrijeme kada je 
prije 15 (godina na sastanku u Beogradu osnovana 
ova značajna organinzacija, koja je član Svjetskog 
međunarodnog saveza laboratorija za ispitivanje i 
istraživanje materijala i konstrukcija (RILEM), koji 
će iduće godine u Parizu svečano proslaviti 20-go- 
dišnjicu svog postanka. 

U posebnom referatu, koji je podnio predsjed¬ 
nik Saveza jugoslovenskih laboratorija za ispitiva¬ 
nje i istraživanje materijala i konstrukcija, prof. 
dr Julije Hahamović, istaknuto je da su članovi 
Saveza dali mnoge kreativne doprinose koji će u 
istoriju građevinarstva naše zemlje ući kao velika 
stvaralačka djela naše generacije. Sprovođenjem 
zadataka iz oblasti ispitivanja konstrukcija, otklo- 

njena su mnoga neosnovana strahovanja i predra¬ 
sude u pogledu otpornosti materijala d cjelishođ- 
nosti novih 'konstruktivnih rješenja, a istovremeno 
utrti pute vi ka smjelijem ali i sigurnijem konstru¬ 
iranju u građevinarstvu. 

Posljednjeg dana simpozij uma, predsjednik Sa¬ 
veza prof. dr Julije Hahamović podijelio je diplo¬ 
me počasnim :i zaslužnim članovima. Prva diploma 
namijenjena je (posmrtno) prof. Mirku Rosu, biv¬ 
šem redovnom članu Srpske akademije nauka i pr¬ 
vom upravniku Instituta za ispitivanje materijala 
Srbije. Druga diploma dodijeljena je prof. Kon- 
statinu Čališevu, osnivaču i direktoru Zavoda za 
ispitivanje gradiva u Zagrebu, a treća diploma po¬ 
časnog člana dodijeljena je istaknutom stručnjaku 
i naučnom radniku na polju konstrukcija, prof. 
Branku Žeželju. 

Diplome zaslužnog člana dobili su Vladimir Be- 
đeković, bivši predsjednik Saveza, osnivač i di¬ 
rektor Instituta za građevinarstvo Hrvatske, prof. 
Branislav Kujundžić, osnivač i glavni urednik ča¬ 
sopisa »Materijali i konstrukcije« i direktor Insti¬ 
tuta »Jaroslav Černi«, zatim ing. Vidan Matić, teh¬ 
nički direktor Instituta za ispitivanje materijala 
Srbije, ing. Viktor Turnšek, osnivač i direktor Za¬ 
voda za raziskavo materijala in konstrukcij u Lju¬ 
bljani i prof. dr Julije Hahamović, predsjednik Sa¬ 
veza jugoslavenskih laboratorija za ispitivanje i 
istraživanje materijala i konstrukcija. 

Tako se ovaj simpozij um po naučnom nivou mo¬ 
gao uporediti kao ravnopravni takmac sa svakim 
od sličnih naučnih skupova u svijetu. 

M. Jančiković 

II JUGOSLOVENSKI SIMPOZIJEM O MEHANICI 
STENA I PODZEMNIM RADOVIMA 

Simpozij um će se održa ti septembra ili počet¬ 
kom oktobra 1967. godine. 

Dnevni red simpozij uma je: 


1. Fizičko-hemijske, inženjersko-geološke, me¬ 
haničke i tehničke osobine stenskih masa i 
metode njihovog određivanja 

2. Mehanika tektonskih fenomena 

3. Ut.icaj seizama na stenske mase i radove u 
steni 

4. Osnove za proračun građevina i radova u 
steni 

5. Problemi podzemnih, odnosno jamskih priti¬ 
saka 

6. Dejstvo alata i eksploziva na stenske mase 

7. Metode poboljšanja stenske mase (injektira- 
nje, torkretiranje, sidren je, drenaža i dr.) 

8. Uticaj podzemnih radova na površinu terena 
i objekte na površini 

9. Prikazi podzemnih radova, radova u steni i 
fundiranja u oblasti građevinarstva 

10. Prikazi podzemnih radova u oblasti rudar¬ 
stva 

11. Ostala pitanja. 

Rok predaje referata je 1. maj 1967. Primaju se 
i referati iz drugih država. Obim referata maksi¬ 
mum jedan autorski tabak uključujući i slike, ski¬ 
ce, dijagrame i si. Uz svaki referat treba dati i kra¬ 
tak sadržaj dbima jedne kucane stranice sa pro¬ 
redom. 

Za svaku tačku dnevnog reda bit će određen 
generalni izvesitilac. 

Mesto održavanja simpozij uma, ikao i tačan da¬ 
tum, odredit će se naknadno, o čemu će čitaoci biti 
blagovremeno obavešteni. 

Za sva bliža obaveštenja obratiti se na Jugoslo- 
vensko društvo za mehaniku stena i podzemne ra¬ 
dove (drug B. Čolić), Beograd, Bulevar vojvode Mi¬ 
šića 43, tel. 50-711. 

Predsednik 

Prof ing. Branislav Kujundžić 


Iz Saveza građevnih inženjera i tehničara Hrvatske 



III SJEDNICA IZVRSNOG ODBORA 
SAVEZA GIT HRVATSKE 

27. prosinca 1966. održana je u Zagrebu III sjed¬ 
nica Izvršnog odbora Saveza građevnih inženjera i 
tehničara Hrvatske. 

Dnevni red sjednice bio je: 

1. Izvještaj I tajnika o radu između I i III sjed¬ 
nice 

2. Pripreme za I plenum SGITH (mjesto i ter¬ 
min održavanja, sadržaj dnevnog reda) 

3. Formiranje stalnih komisija SGITH prema 
odluci X skupštine 


4. Razno. 

Nakon diskusije Izvršni odbor donio je slije¬ 
deće 

Preporuke i zaključke 

1. Prihvaća se izvještaj I tajnika o radu između 
I i III sjednice. 

2. Za člana Savjeta građevinskog fakulteta Sve¬ 
učilišta u Zagrebu kao predstavnik SGITH ime¬ 
nuje se Ing. Stanko Manestar, direktor Instituta 
građevinarstva Hrvatske. 

3. Započetu akciju oko ponovnog aktiviranja na¬ 
ših organizacija u Osijeku i Slavoniji, gdje je rad 
skoro potpuno prestao, treba nakon održanog ini- 

cijativnog sastanka u Osijeku 19. XI 1966. i dalje 
nastaviti. Od Ing. Branka Fišera i Ing. Ante Mi- 
lete očekuje se realizacija prijedloga o održavanju 
jednog od narednih plenuma SGITH u Osijeku u 
proljeće 1967. 

4. I plenum Glavnog odbora (godišnji) SGITH 
održat će se u Zagrebu krajem veljače ili početkom 
ožujka 1967. U duhu čl. 25 i 26, dnevni red treba 
da obuhvati: 

a) Izvještaj I tajnika o radu u 1966, 

b) Izvještaj glavnog urednika časopisa »Građe¬ 
vinar« o radu u 1966. 

c) Odobravanje završnog računa (bilanse) za 
1966 i godišnjeg predračuna za 1967. (Izvje¬ 
štaj blagajnika i Nadzornog odbora) 

Kao plenumska tema predviđa se: 

Aktiviranje organizacija SGITH na terenu u 
društvenom i stručnom radu. 

5. Breporuča se svim privrednim organizacija¬ 
ma, školama i ustanovama nabavku »Građevinskog 
kataloga I, II i III« u izdanju Jugoslavenskog gra¬ 
đevinskog centra u Beogradu (vidi književni oglas, 
objavljen u »Građevinaru« br. 11/1966, str. 468). 

6. Za izvanredno zalaganje a marljivost u radu 
tokom 1966. nagrađuje se novogodišnjom nagradom 
službenica Jelika Kappler u iznosu od 300 N. Din. 

7. U duhu čl. 31. Statuta SGITH u stalne komi¬ 
sije imenuje se: 

a) Komisija za školstvo i kadrove: ing. Josip 
Vadlja, Đuro Radin, ing. Ljubo Šarić, prof. 
dr ing. Zlatko Kostrenčić. 

b) Komisija za produktivnost i unapređenje 
građevinarstva: ing. Čedo Tomljanović, ing. 
Ljubo Šarić, ing. Branko Domac. 

c) Komisija za propise i tehničku regulativu: 
ing. Viktor Steinman, ing. Sergije Kolobov, 
ing. Ivan Majnarić, ing. Zvonko Bakarić. 

d) Komisija za međunarodnu suradnju i ino¬ 
strane veze: Prof. dr ing. Ervin Nonveiller, 
ing. Valter Janaček, Milan Jančiković, gra¬ 
đevni savjetnik. 

e) Komisija za vodoprivredu: ing. Martin Pi¬ 
lar, ing. Mišo Bauer, ing. Boris Delfin, ing. 
Franjo Budišić. 

Komisije trebaju između sebe izabrati predsjed¬ 
nika i dostaviti svoj plan rada Tajništvu do 1. II 
1967. 

8. Po pitanju osnivanja Više tehničke građevin¬ 
ske škole u Zagrebu Izvrsni odbor konstatira, da 
je Građevinski školski centar u Zagrebu — čijom 
je odlukom o osnivanju utvrđena kao organizaci¬ 
one jedinice i Viša tehnička građevinska škola — 
prišao kasno ovoj akciji, te s obzirom na potrebu 
građevne privrede za ovom kategorijom stručnih 
kadrova — preporuča se njeno što skorije 
otvaranje. 


Ovo pitanje treba kao prioritetno razmotriti 
stalna komisija za kadrove i školstvo SGITH, ima¬ 
jući u vidu: 

— pojavu infiltracije putem ispostava u Zagre¬ 
bu i dopisnim školovanjem od strane sličnih 
školskih ustanova iz Maribora i Subotice, 

— ocjenu o potrebi postojanja dvije Više teh¬ 
ničke škole (u Bedekovčini i u Zagrebu), 
odn. o podjeli rada između dvije škole sa 
tačnim razgraničenjem studija u granama 
građevne operative (visokogradnja, nisko¬ 
gradnja, hidrogradnja) i industrija građev¬ 
nog materijala (keramika i opekarstvo, ce¬ 
menti i veziva, prefabrikati). 

Komisija treba svoj prijedlog dostaviti na raz¬ 
matranje Izvršnom odboru SGITH do 1. ožujka 
1967. 

8. Povodom ulaska časopisa »Građevinar« u 
1967. u 19. godinu uspješnog izlaženja i mjera za 
njegov daljni razvoj i rad treba jedna delegacija 
posjetiti Privrednu komoru Hrvatske (ing. Filip 
Knežević) u sastavu: predsjednik ing. Josip Klepac, 
glavni urednik prof. dr ing. Ervin Nonveiller i I 
tajnik Milan Jančiković, ukazujući Komori na va¬ 
žnost i društvenu ulogu časopisa u razvoju tehni¬ 
čke inteligencije, sa pozivom na materijalnu pomoć, 
s obzirom na povećane troškove časopisa. 

Privredne organizacije građevnih i pratećih 
grana industrije pozivaju se na intenzivno tehnič¬ 
ko oglašavanje svojih proizvodnih programa u ča¬ 
sopisu »Građevinar« što će biti od obostrane ko¬ 
risti. 

I tajnik: 

Milan Jančiković, grad. savjetnik, v. r. 

Predsjednik: 

Ing. Josip Klepac, v. r. 

O JUGOSLOVENSKIM STANDARDIMA 
ZA GRAĐEVINARSTVO 

Jugoslovenski zavod za standardizaciju, uz sa- 
radnju mnogih stručnih organizacija, izdao je do 
kraja 1966. preko 5000 jugoslo venskih standarda iz 
svih oblasti privrede, koji su unijeti u KATALOG 
JUS pod svojim punim nazivom i oznakom. U tom 
broju standarda obuhvaćeno je 749 standarda koji 
se koriste bilo isključivo u građevinarstvu, bilo da 
ih, pored građevinarstva, koriste i druge grane 
privrede. Ovi standardi prikazani su u posebnom 
katalogu sa nazivom »Katalog jugoslavenskog stan¬ 
darda za potrebe građevinarstva 1964«, i u dopuni 
uz taj katalog za 1965. godinu, na kraju 1966 bilo 
je oko 800 standarda. 

Na mnogim stručnim sastancima zainteresiranih 
za građevinarstvo (nadležni sekretarijati za gra¬ 
đevinarstvo Saveznog i republičkih Izvršnih vi¬ 
jeća, Savjeta za građevinarstvo Savezne privredne 
komore (SPK), projektanata, operative, instituta i 
drugih) često se čuju primjedbe da nema dovoljno 
standarda za građevinarstvo. Iznijet ćemo stvarno 

stanje suvremenih zemalja po pitanju standardi¬ 
zacije za oblast građevinarstva, i prikazati jugo¬ 
slavensku standardizaciju u odnosu na inostranu. 

Da bi se stvarno stanje standardizacije u građe¬ 
vinarstvu u nas prikazalo, Jugoslavenski zavod za 
standardizaciju (JZS) se prihvatio sređivanja ma¬ 
terije, a rezultati toig posla bit će izraženi brojem 
naših standarda po određenoj materiji, uspoređeni 
s brojem standarda po istoj materiji u nekoliko ze¬ 
malja Evrope. 

Do sada su u JZS sređena brojna stanja po ne¬ 
koliko materijala, odnosno proizvoda, i to uspore¬ 
đeno s tri evropske zemlje. 

Sovjetski zavod za standardizaciju objavio je da 
će, počev od 1966. godine, izdavati »Ukazatelj ino¬ 
stranih standardov« koji treba da sadrži oko 100.000 
podataka o inostranim standardima iz svih oblasti 
privrede, a bit će prikazan u 20 tomova. Do sada 
su izašla četiri toma, i to: Metali, Mašinogradnja, 
Hernija i Sintetički materijali. 

JZS je započeo ovaj rad s oblašću građevinar¬ 
stva, jer je za tu oblast standardizacije vođeno naj¬ 
više diskusije, a pogotovo što se smatra da je ova¬ 
kav prikaz najpotrebniji građevinarstvu. 

Stanje u obrađenom dijelu građevinarstva pri¬ 
kazuje se ovom tabelom: 

Za grupu materijala ili proizvoda prema klasifi- 

j U g Broj inostranih standarda : 

za istu grupu: 

kaciji JUS u Katalogu za građevinarstvo 

ima 

GOST ČSN 

BS 

NF 

DIN 

1. Građevinski materijali 

1.1 Prirodni građevinski materijali: 

1.11 Prirodni kamen i tucanik 

18 

21 

7 

12 

9 

23 

1.12 Šljunak a pijesak 

15 

3 

— 

6 

— 

5 

Svega 33 

24 

7 

18 

9 

28 

1.2 Vještački građevinski materijali: 

1.21 Mineralna veziva 

14 

20 

17 

8 

17 

10 

1.22 Proizvodi od pečene gline 

28 

17 

20 

22 

8 

34 

1.23 Vještački agregati, zgura 

9 

5 

1 

2 

1 

— 

1.24 Beton i proizvodi od betona 

15 

41 

29 

35 

28 

54 

1.25 Vatrostalni materijali 

34 

49 

38 

— 

20 

14 

Svega 100 

133 

105 

67 

74 

112 

1.3 Čelik: 

1.31 Šipke, profili i limovi od čelika 

24 

56 

41 

— 

52 

14 

1.32 Cijevi za vodovod, grijanje, plin i dr. 

41 

58 

61 

— 

63 

— 

1.33 Livene djevi za kanalizaciju 

19 

— 

28 

— 

26 

— 

1.34 Čelična spojna sredstva: 
a) za čelične konstrukcije 

7 

6 

7 

. 

7 

_ 

b) za drvene konstrukcije 

6 

9 

8 

— 

12 

— 

c) za stolarske i druge potrebe 

16 

11 

20 

— 

5 

— 

d) za gornji stroj željeznica 

30 

35 

18 

— 

11 

— 

1.35 Čelični elementi i konstrukcije: 
a) građevinska stolarija 

1 

2 

30 

2 

6 

23 

b) za željeznički gornji stroj 

13 

— 

— 

— 

— 

— 

Svega 157 

177 

213 

2 

182 

37 

1.4 Obojeni metali: 

1.5 Drvo: 

26 

32 

37 


35 


1.51 Oblo i rezano tehničko drvo 

28 

30 

28 

— 

25 

— 

Ukupno u svim navedenim grupama 

344 

396 

390 

— 

325 

177 

Prema ovoj tabeli, dosadašnjim radom na ovom 
poslu prikupljeno (je ukupno 1378 podataka, koji¬ 
ma odgovaraju 344 JUS-a. Zavod predviđa da će 
i na ovaj način prikupiti oko 3000 do 4000 poda¬ 
taka sa stanjem do kraja 1965. godine. 

Predviđa se kasnije dopunjavanje prikupljenih 
podataka, sa izdanjima kako naših standarda tako 
i inostranih, za svaku narednu godinu. 

S obzirom da sada prikupljeni podaci sadrže 
samo oznake i brojeve inostranih standarda, za 
drugu fazu se predviđa da se svaki podatak dopu¬ 
ni pod punim nazivom dotičnog standarda, bilo na 
jeziku originala, bilo u našem prijevodu, što će 
međutim biti više-manje rutinski posao, odnosno 
prevodilački, ali će ipak po obimu predstavljati 
veliki posao. Tok tada će ovaj započeti irad pred¬ 
stavljati punu pomoć zainteresiranima. 

Uspoređenje obrađenih grupa i stanje naših 
standarda po navedenim grupama je ovo: 

1. Građevinski materijali 

1.1 Prirodni građevinski materijali: 

kamen, šljunak d pijesak (obrađeni oko 97°/o) 

1.2 Vještački građevinski materijali: 

1.21 Mineralna veziva sa ispitivanjem vapna i gip¬ 
sa; još tri standarda koji su u toku izrade bit 
će potpuno obrađeni do 1. IV 1967. godine 
(obrađeni oko 97%) 

1.22 Proizvodi od pečene gline; sa završetkom re¬ 
vizije standarda za opeke (sve vrste) i crije- 
pova bit će kompletirana do 1. VII 1976, god. 
(obrađeni oko 97%) 

1.23 Vještački agregati (obrađeno 80%) 

1.24 Beton i proizvodi od betona (obrađeni oko 
40%) 

1.25 Vatrostalni materijal (obrađeni oko 97%) 

1.3 Čelik (obrađeno oko 87%) 

1.4 Obojeni metali (obrađeno oko 75%) 

1.51 Oblo i rezano drvo (obrađeno 96%) 

2.22 Putevi: 

— objavljeni su sv-i standardi za materijale i 
njihova ispitivanja 

— objavljeni su tehnički ušlo vi za izradu svih 
vrsta kolovoznih konstrukcija i podloga 

U toku je izrada: 

— tehnički uslovi za izradu stabiliziranih pod¬ 
loga, 

— proračun debljine kolovoznih konstrukcija 

— tipovi oblikovanja poprečnih profila. 


Prema izloženom, regulativa za projektiranje d 
izvođenje radova na putevima bit će kompletna u 
toku 1967. godine (oko 95%). 

Kada se obrade i ostale grupe, smatramo da će 
sva ostala materija biti dovoljna obrađena, osim 
grupe 2 — projektiranje i izvođenje, a naročito 
visokogradnija. 

Plan izrade standarda u 1967. godini predviđa 
izradu iz ovih grupa: 

1.22 Revizija standarda za opekarsku industriju — 
cigla, blokovi i crijep završit će se u prvoj po¬ 
lovini 1967. godine. 

1.23 Beton, proizvodi od betona ii prefabrikovani 
elementi: 

— Modularna koordinacija u zgradarstvu, 

— Dimenzionalni standardi za prefabricirane 
elemente za stambenu izgradnju, 

— Toplotna zaštita, 

— Akustika, 

— Geomehanika tla 

— Revizija građevinske stolarije i drugih ma¬ 
terijala i elemenata preduzet će se prema za¬ 
htjevima zainteresiranih. 

Saopćio prema podacima Jugoslavenskog zavoda 
za standardizaciju — Milan Jančiković 

XIV BAUMA — 1967 — MtlNCHEN 

Međunarodna izložba građevne mehanizacije 

Od 11. do 19. marta 1967. održava se u Miinchenu 
po četrnasti put međunarodna izložba građevne me¬ 
hanizacije. 

Ova manifestacija već vrlo dobro poznata našim 
građevnim stručnjacima od ranijih posjeta, opet će 
postati sastajalište stručnjaka iz cijelog svijeta. Iz¬ 
ložba BAUMA svojom opsežnošću postala je uticajni 
faktor na međunarodnom tržištu građevne mehaniza¬ 
cije i svojim radom znatno doprinijela unapređenju i 
razvoju građevne mehanizacije. Na njoj će sudjelo¬ 
vati, pored Njemačke oko 20 evropskih i vanevrop- 
skih zemalja, te će pružiti reprezentativni presjek 
svjetske proizvodnje građevnih strojeva sa svim no- 
vitetima na tom polju. 

700 tvornica građevne mehanizacije prikazat će 
strojeve za visoko, nisko i cestogradnju, sva moguća 
sredstva unutrašnjeg i vanjskog transporta, razne 
oplate, skele i sav ostali pribor za građenje. Demon¬ 
stracije rada bit će na samoj izložbi. 

Površina izložbe obuhvata 240.000 m 2 (si. 1). Uz 
samu izložbu dovršen je novi televizijski toranj vi¬ 
sine 290 m, koji je najviša armiranobetonska građe¬ 
vina Srednje Evrope. 

Tokom ove izložbe održava se niz stručnih preda¬ 
vanja u organizaciji Kuratorija za racionalizaciju nje¬ 
mačke privrede uz sudjelovanje sličnih instituta iz 
Velike Britanije, Nizozemske i dr. 


Kao i ranijih godina, Savez građevnih inženjera i 
tehničara Hrvatske organizira za svoje članove struč¬ 
nu ekskurziju na BAUMU. Prijave do 5. veljače 1967. 
prima Generalturist, Zagreb, Zrinjevac 18. 


Bibliografija 


Richard Priickner: 

VEGETATIVNA TEHNIKA U VODNOM 
GRADITELJSTVU (DIE TECHNIK DER 
LEBENDVERBAUUNG). OSTERREICHISCHER 
AGRARVERLAG WIEN, 1965, 8°, str. 200, si. 39 

Osnovno shvaćanje dosadašnje tehnike uređivanja 
vodotoka nailazi na idejnu prekretnicu. Mnogi hidro- 
tehničari sve više otklanjaju dosadašnje prevladajuće, 
čisto građevinsko-tehničko shvaćanje o uređivanju 
vodotoka mrtvim, čvrstim gradivom — kamenom i 
betonom, koje daje biljeg današnjem ’betonskom vje- 
ku\ Po novim zamislima uređivanje vodotoka ne 
predstavlja više samo neki fizički problem. Takvi ra¬ 
dovi su prije svega zahvati biološko-tehničke prirode, 


koji treba da formiraju živi, zeleni vegetacioni pojas 
duž obala vodotoka, koje će najbolje zaštiti priobalna 
prirodna vegetacija. 

Zanimljiva knjiga namijenjena je u prvom redu 
hidrotehničarima a i šumarima, koji u toku redovnih 
studija dosada još nisu dovoljno upoznali primjenu 
biološke tehnike u vodnom graditeljstvu. Kritično 
prosuđivanje oštećenja pri visokim vodama, koja se 
pojavljuju i u uređenim koritima vodotoka, dovodi 
na to, da je potrebno dopuniti odgovarajuća istraži¬ 
vanja i nastavu kao i vodoprivrednu praksu novim 
saznanjima na biološko-tehničkim osnovama sa ciljem, 
da se postigne bolja sanacija područja s neuređenim 
vodotocima. U zdravoj pokrajini svaki je vodotok 

živi član u prostoru njegovog šireg područja. Regula- 
cioni radovi ne smiju smanjivati biološki učinak voda, 
koji nije ograničen samo na njeno korito nego djeluje 
široko u priobalnom području. Porasle obale potoka 
i rijeka živi su članovi rjeane pokrajine, u kojoj čisto 
građevinsko-tehnički zasnovane regulacije ne mogu 
pružiti snagu i mnogostrane učinke živog, gustog pri¬ 
obalnog vegetacionog pojasa. U kulturnoj pokrajini 
pak ne smije se dopustiti štetno zanemarivanje po¬ 
divljale priobalne vegetacije. Tu je potrebna naročita 
briga za uredno i pravilno održavanje priobalnih ze¬ 
lenih pojaseva. 

U knjizi je dat iscrpan prikaz upotrebljivog živog 
gradiva i opis raznih načina njegovog ugrađivanja za 
cjelishodnu primjenu s obzirom na dejstvo vodotoka, 
s mnogim podacima važnim za praksu. Da to nije sa¬ 
mo teorija nego cjelishodan i logičan razvitak već ra¬ 
nije poznatih načina, dokuzuje autor mnogim primje¬ 
rima iz svoje bogate prakse. 

Uglavnom razlikuje dvije vrste radova s upotre¬ 
bom živog gradiva. U prvu vrstu spada biološko-teh- 
nička upotreba vegetacionog gradiva u vodnom gra¬ 
diteljstvu za regulacione radove, u drugu vrstu — 
upotreba vegetacije za vezanje nestabilnih padina i 
erodiranih zemljišta putem ozelenjavanja. 

Uređivanje vodotoka pomoću živog gradiva tj. 
odgovarajućim vrstama grmlja i drveća je, zbog ugod¬ 
nih prilika uz obale vodotoka, dosta lak posao i bez 
naročitog rizika. Zato je potrebno osnovno znanje 
tehnike i biologije, dopunjeno sposobnošću izvodioca 
radova, da se može lako prilagoditi zahtjevima prema 
da tim okolnostima. Ova tehnika rada omogućuje, s 
malim troškovima, uspješnu zaštitu ugrožene obale i 
prirodno formiranje vodnih korita. I za početnike ima 
ta tehnika naročitu prednost da mogu izvoditi radove 
bez većeg rizika, a pri tom pruža im se prilika vla¬ 
stite dovitljivosti. Često sva tajna iznenađujućih uči¬ 


naka radova od živog gradiva leži u upotrebi vrbovog 
granja, koje ima sve osobine idealnog gradiva za ure¬ 
đivanje vodotoka: podatnost kojom odolijeva snazi 
vodnog toka i žilavost kojom se brzo zaborjeni i da 
mladice. Ta osobina omogućuje da se i oštećeni ob¬ 
jekti brzo ponovno ozelene. 

Druga prednost svih živih građevina je u njihovoj 
propusnosti, kojom djeluju kao četke, odvajajući na¬ 
plavine od vode, prisiljavajući ih da se talože. To 
postiže gusti pokrivač podatnih vrbovih mladica, koji 
idealno smanjuje snagu vode pa time ubrza zaplavlji- 
vanje nanosom. 

Glavni cilj te suvremene tehnike uređivanja vo¬ 
dotoka s odgovarajućim biološko-tehničkim metoda¬ 
ma je podizanje i održavanje neprekinutog vegetacio¬ 
nog pojasa od šiblja, koji treba da pokriva obale. Na 
taj način se vremenom formira prirodnim putem hi¬ 
draulički najpovoljniji oblik korita vodotoka u dvoj¬ 
nom proticajnom profilu. 

Upotreba vegetacije kao gradiva za vezanje nesta¬ 
bilnih padina i erodiranih strmih zemljišta u brdskim 
područjima traži mnogo više stručnog znanja bota¬ 
nike, ekologije i fitocenologije i si. jer su i biološko- 
-tehničke metode ozelenjavanja takvih terena posve 
druge. Riječ je o protiverozionim mjerama i uređiva¬ 
nju bujičnih slivova, u kojima igra vegetacioni po¬ 
krivač naročito važnu ulogu. Ozelenjavanje golih, 
strmih zemljišta je mnogo teže zbog sterilnosti tala i 
neugodnih klimatskih prilika u brdskim područjima, 
gde je i vegetacioni period mnogo kraći. 

Svojim radom autor nastoji da bi otvorio i olakšao 
put za cjelishodnije, jeftinije i prirodnije uređivanje 
vodotoka. Možda nije daleko vrijeme kad će i u vod¬ 
nom graditeljstvu biti prihvaćena primjena tehničke 
biologije, kada će u mnogim slučajevima živo rasli¬ 
nje zamijeniti mrtav kamen i beton. F. R. 




»GRADITELJ« 

Građevno poduzeće 

DUBROVNIK 


Zavod za urbanizam, 
projektiranje 
i izgradnju 

Gruška obala br. 25 

Telefoni: 30-50, 30-51, 30-52 i 30-53 


SISAK 

Maršala Tita 12/11 

▼ 


• 

Obavljamo sve vrste građevnih radova visoko- 

gradnje, niskogradnje i obale. 


IZRAĐUJE tenhičku dokumentaciju iz oblasti 

urbanizma, visokogradnje, niskogradnje. 

Posjedujemo vlastiti Projektni biro! 


OBAVLJA nadzor nad izvedbom građevina. 



TEHNOMONT 


UČKA 

MONTAŽNO PODUZEĆE 


GRAĐEVNO PODUZEĆE 

PULA, UL 1. Maja br. 20 


LABIN, UI. Slobode br. 27 



Tel. 21-50 i 21-35 



' 




Poduzeće za sve vrsti montažnih radova: elek¬ 
trike, vode, grijanja, ventilacije, bravarskih, ke¬ 
ramičkih i krovopokrivačkih radova, te daleko¬ 
voda, trafostanica i si. 


IZVODI sve vrsti građevinskih radova visoko¬ 
gradnje i niskogradnje 

Čestita svim svojim poslovnim prijateljima i su¬ 
radnicima Sretnu Novu 1967. godinu! 


ČESTITA svim poslovnim prijateljima i surad¬ 
nicima Sretnu Novu 1967. godinu! 

»HIDROELEKTRA« 

GRAĐEVNO PODUZEĆE 

DIREKCIJA: 


ZAGREB 

LESKOVACKA 10 

TELEFON 52-122 

SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 


IZVODI SVE VRSTI GRAĐEVNIH RADOVA 


sssssa 

TEMPO 

GRAĐEVNO 

PODUZEĆE 

ZAGREB 

BOŠKOVIĆEVA 5, 
TEL. 23-161 


— izvodi sve vrste građevinskih radova visoko i niskogradnje, 

— poduzeće je specijalizirano za izgradnju stanova i proizvodi stanove 
za tržište, 

— sve projekte za stanove i stambena naselja izrađujemo u vlastitom 
Projektnom birou, 

— normjalnu opeku i tankostijene opekarske proizvode proizvodimo 
u vlastitoj Ciglani, 

— u vlastitoj betonari i separaciji proizvodimo građevinski materijal, 
betonske i opekarske prefabrikate, a gotov beton dovozimo vlastitim 
vozilima na gradnje i po narudžbi ugrađujemo, 

— preuzimamo zidarske, tesarske, fasaderske, armiračke, skelarske 
i zemljane radove koje obavljamo specijaliziranim pogonima 

GRAĐEVNO PODUZEĆE 


ZAGREB 

Ratkajev prolaz br. 8 

TELEFON 410-455 


IZVODI SVE VRSTE GRAĐEVINSKIH RADOVA SA 
PODRUČJA VISOKOGRADNJE I NISKOGRADNJE 


aUiiiiiiiiiiiHiimnu 

VSESOJUZNOJE OBJE DINE NIJE 

MACHINOEXPORT 


U S S R • M oscow 




ESKAVATOR E-652 



EKSKAVATOR E-652. Ako su Vam potrebni ebskavatori za radove u najtežim klimatskim i te¬ 
rensko-geološkim uvjetima, obratite se na: V/O »MASHINOEXPORT«. Nudimo Vam nekoliko 
modela univerzalnih ekskavatora sa šalicama zapremine od 0,15 do 1,25 m s . Među njima po¬ 
sebno mjesto pripada modelu E-652. Zapremina šalice ravne lopate 0,65 m, obrnute lopate 0,65 
m, kašikara 0,80 m, zahvatača 0,50 m. Novost dizalice 10 t. Visoku produktivnost ovaj univer¬ 
zalni ekskavator postiže zahvaljujući kombiniranom tlačnom uređaju, velikoj snazi sječenja na 
zupcima šalice i lakom upravljanju mehanizmima. Čvrstoća, pouzdanost, dugotrajnost služenja 
i najsavršeniji sistem upravljanja — to su karakteristična svojstva ovog modela. 

Detaljnije informacije o ekskavatorima možete dobiti od V/O »MASHINOEXPORT«, Moskva 
V-330, Mosfilmovskaja 35. — Zastupnik za SFRI: »KONTINENTAL«, B e o g r a d, Terazije 27/VI. 















VIADVKT 

GRAĐEVNO PODUZEĆE -ZAGREB 














